**************************************************************************************
ΑΠΟΣΠΑΣΜΑ

      Από το πρακτικό της αρίθ.2/2014 συνεδρίασης του Δημοτικού Συμβουλίου Δήμου ΑΚΤΙΟΥ-ΒΟΝΙΤΣΑΣ

**************************************************************************************
Π Ρ Α Κ Τ Ι Κ Ο  2/2014
      Βόνιτσα και στο Δημοτικό κατάστημα στην αίθουσα συνεδριάσεων του Δημοτικού Συμβουλίου, συνήλθε σήμερα την 26η  Φεβρουαρίου 2014, ημέρα Τετάρτη και ώρα 18:00 το Δημοτικό Συμβούλιο Δήμου Ακτίου-Βόνιτσας σε δημόσια τακτική συνεδρίαση, ύστερα από την με αρίθ.πρωτ.3186/21-02-2014 έγγραφη πρόσκληση του Προέδρου Δημοτικού Συμβουλίου, που επιδόθηκε χωριστά σε καθένα από τους Συμβούλους, στον Δήμαρχο, στους Προέδρους όλων των Δημοτικών Κοινοτήτων του Δήμου, στους Προέδρους όλων των Τοπικών Κοινοτήτων του Δήμου και στους εκπροσώπους των Τοπικών Κοινοτήτων του Δήμου, σύμφωνα με τις διατάξεις του άρθρου 67 του Ν.3852/2010.

     Αφού διαπιστώθηκε ότι υπάρχει νόμιμη απαρτία δεδομένου ότι σε σύνολο 27 Δημοτικών Συμβούλων, 3 Προέδρων Δημοτικών Κοινοτήτων, 12 Προέδρων Τοπικών Κοινοτήτων, 2 Εκπροσώπων Τοπικών Κοινοτήτων, βρέθηκαν παρόντες 22 Δημοτικοί Σύμβουλοι, 1 Πρόεδρος Δημοτικής Κοινότητας, 5 Πρόεδροι Τοπικών Κοινοτήτων, 1 εκπρόσωπος Τ.Κ., ήτοι:

	ΠΑΡΟΝΤΕΣ ΔΗΜΟΤΙΚΟΙ ΣΥΜΒΟΥΛΟΙ

	1. Καταγής Κων/νος
2.Φερεντίνος Ευθύμιος

3. Κομποτιάτης Παναγιώτης  

4.Κασόλας Αθανάσιος

5. Τζαβαλάς Δημήτριος
6. Κουνέλης Ιωάννης

7. Βασιλάκου Πηνελόπη
8.Γούδας Μιχαήλ  
9. Σαλοδημήτρης Παναγιώτης  
10.Τσουνάκας Γεράσιμος

11. Στούπας Κων/νος


	12. Λιόντου-Κέστου Αικατερίνη        

13. Αποστολάκης Γεώργιος- Θεόδωρος

14. Πέρλης Κων/νος

15.Χρυσούλης Παναγιώτης

16. Σερεπίσου Χριστίνα      

17. Τσακάλης Νικόλαος

18. Βίτσας Δημήτριος
19. Σώζος Βασίλειος

20. Γεροκωστόπουλος Κων/νος

21. Μωραΐτης Νικόλαος

22. Στούπας Θεόδωρος



	ΑΠΟΝΤΕΣ ΔΗΜΟΤΙΚΟΙ ΣΥΜΒΟΥΛΟΙ

	1.Βλαχογιάννης Φίλιππος 

2. Τάνταρος Επαμεινώνδας
3. Χαλιμούδρα Αγγελική
4. Προδρομίτης Σωτήριος
	5. Βαρβάτος Νικόλαος    

Οι  οποίοι δεν προσήλθαν αν και νόμιμα προσκλήθηκαν.

	ΠΑΡΟΝΤΕΣ ΠΡΟΕΔΡΟΙ ΔΗΜΟΤΙΚΩΝ & ΤΟΠ. ΚΟΙΝΟΤΗΤΩΝ

	1.Λίτος Αθανάσιος (Πρόεδρος Δ.Κ. Παλαίρου)

2.Λιότσος Ιωάννης (Πρόεδρος Τ.Κ. Δρυμού)   
3. Λίβας Χρήστος (Πρόεδρος Τ.Κ. Κομπωτής) 

4. Λύτρας Δημήτριος (Πρόεδρος Τ.Κ. Παλιαμπέλων)    
	5.Φυτόπουλος Παναγιώτης (Πρόεδρος Τ.Κ. Αγ. Νικολάου)
6.Κατσαμπίρης Θεόδωρος (Πρόεδρος Τ.Κ. Πογωνιάς) 

7.Τραυλοστάθης Δημήτριος (Εκπρόσωπος Τ.Κ. Αχυρών)
   

	Α Π Ο Ν Τ Ε Σ ΠΡΟΕΔΡΟΙ ΔΗΜΟΤΙΚΩΝ & ΤΟΠΙΚΩΝ ΚΟΙΝΟΤΗΤΩΝ

	1.Κασούρας Κων/νος (Πρόεδρος Δ.Κ. Κατούνας)

2.Καλογεροπάνος Νικόλαος (Πρόεδρος Δ.Κ. Βόνιτσας)

3. Μπάρδης Ηλίας (Πρόεδρος Τ.Κ. Τρύφου) 

4.Μπακοχρήστος Κων/νος (Εκπρόσωπος Τ.Κ. Βάτου)  
5.Ζαφείρης Γεώργιος (Πρόεδρος Τ.Κ. Αετού)                                                   
6.Πανταζής Δημήτριος (Πρόεδρος Τ.Κ. Πλαγιάς)                                                              
7. Κατωπόδης Θωμάς (Πρόεδρος Τ.Κ.  Περατιάς)
	8.Τσαμποδήμος Επαμεινώνδας (Πρόεδρος Τ.Κ. Κονοπίνας)

9. Τραυλοστάθης Δημήτριος (Πρόεδρος Τ.Κ.

                                                        Μοναστηρακίου)
10. Ζαφειρούλης Λεωνίδας (Πρόεδρος Τ.Κ.Θυρρείου)
    Οι οποίοι δεν προσήλθαν αν και νόμιμα προσκλήθηκαν.


       Στη συνεδρίαση παραβρέθηκε και ο Δήμαρχος κ. Σολδάτος Νικόλαος.
        Ο Πρόεδρος κήρυξε την έναρξη της συνεδρίασης στην οποία παραβρέθηκε και η Υπάλληλος του Δήμου Πρωτόπαπα Λαμπρινή για την τήρηση των πρακτικών.

Αρίθ. απόφασης 15/2014
ΠΕΡΙΛΗΨΗ: Κανονισμός Λειτουργίας Μουσικής & Μουσικών Οργάνων για τα Καταστήματα Υγειονομικού ενδιαφέροντος.

         Ο Πρόεδρος πριν την έναρξη της συζήτησης των θεμάτων της ημερήσιας διάταξης ζητεί να συζητηθεί εκτός ημερήσιας διάταξης, βάσει του άρθρου 67 παρ.7 του Ν.3852/2010, ως ΚΑΤΕΠΕΙΓΟΝ το θέμα της ψήφισης του Κανονισμού Λειτουργίας Μουσικής & Μουσικών Οργάνων για τα Καταστήματα Υγειονομικού ενδιαφέροντος.

    Το Δημοτικό Συμβούλιο δέχεται το ΚΑΤΕΠΕΙΓΟΝ του θέματος και ομόφωνα  ΑΠΟΦΑΣΙΖΕΙ την συζήτησή του.
     Ο Πρόεδρος στην συνέχεια έδωσε το λόγο στον Αντιδήμαρχο κ.Κομποτιάτη Παναγιώτη προς εισήγηση του θέματος ο οποίος έθεσε υπόψη του Συμβουλίου την αρίθ.1/2014 απόφαση της Επιτροπής Ποιότητας Ζωής με την οποία εισηγείται στο Δημοτικό Συμβούλιο τον  Κανονισμό Λειτουργίας Μουσικής & Μουσικών Οργάνων για τα Καταστήματα Υγειονομικού ενδιαφέροντος ο οποίος θα λύσει θέματα σχετικά με τη χορήγηση άδειας λειτουργίας μουσικής – μουσικών οργάνων και παράταση ωραρίου μουσικής – μουσικών οργάνων σε Καταστήματα Υγειονομικού Ενδιαφέροντος και τον οποίο θέτει στο Δημοτικό Συμβούλιο προς ψήφιση.
     Στη συνέχεια ο Πρόεδρος κάλεσε το Δημοτικό Συμβούλιο να αποφασίσει σχετικά.

    Το Δημοτικό Συμβούλιο αφού άκουσε την εισήγηση του κ. Αντιδημάρχου, μετά από διαλογική συζήτηση έχοντας υπόψη της: 

· την αρίθ.1/2014 απόφαση της Επιτροπής Ποιότητας Ζωής 

· τις διατάξεις του άρθρου 65 του Νόμου 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» 

Ομόφωνα    Α Π Ο Φ Α Σ Ι Ζ Ε Ι

- Ψηφίζει  τον Κανονισμό Λειτουργίας Μουσικής & Μουσικών Οργάνων για τα Καταστήματα Υγειονομικού ενδιαφέροντος Δήμου Ακτίου-Βόνιτσας ο οποίος έχει ως εξής:
«ΚΑΝΟΝΙΣΜΟΣ ΛΕΙΤΟΥΡΓΙΑΣ ΜΟΥΣΙΚΗΣ ΚΑΙ ΜΟΥΣΙΚΩΝ ΟΡΓΑΝΩΝ ΓΙΑ ΤΑ ΚΑΤΑΣΤΗΜΑΤΑ ΥΓΕΙΟΝΟΜΙΚΟΥ ΕΝΔΙΑΦΕΡΟΝΤΟΣ»

ΤΟΠΙΚΗ ΚΑΝΟΝΙΣΤΙΚΗ ΑΠΟΦΑΣΗ
 
Για τις Δημοτικές - Διοικητικές άδειες χρήσης και λειτουργίας μουσικής και μουσικών οργάνων

Άρθρο 1
Αρμοδιότητες Δήμου σύμφωνα με το άρθρο 75 του Ν. 3463/2006

Για τις άδειες χρήσης και λειτουργίας μουσικής -μουσικών οργάνων

1. Ο Δήμος Ακτίου-Βόνιτσας σύμφωνα με άρθρο 75, παρ 2, περιπτώσεις 13,15,16 και 18, του Ν. 3463 /

2006, έχει την αποκλειστική αρμοδιότητα:
Περίπτωση 13. Η χορήγηση, ανάκληση και αφαίρεση αδειών ίδρυσης, λειτουργίας και εγκατάστασης των καταστημάτων και επιχειρήσεων, οι όροι λειτουργία και εγκατάστασης των οποίων καθορίζονται από την κείμενη νομοθεσία κα τους αντίστοιχους υγειονομικούς κανονισμούς και διατάξεις, καθώς και ο έλεγχος της τήρησης αυτών.

Περίπτωση 15. Η χορήγηση, ανάκληση και αφαίρεση αδειών εγκατάστασης και λειτουργίας κινηματογράφων, θεάτρων και παρεμφερών επιχειρήσεων και η διενέργεια των προβλεπομένων επιθεωρήσεων.

Περίπτωση 16. Η χορήγηση , ανάκληση και αφαίρεση αδειών ίδρυσης και λειτουργίας …………………
 μουσικών συναυλιών και άλλων καλλιτεχνικών εκδηλώσεων που προβλέπονται από την κείμενη νομοθεσία καθώς και έλεγχος της τήρησης των σχετικών διατάξεων της.

Περίπτωση 18. Η χορήγηση και ανάκληση αδείας λειτουργίας μουσικών οργάνων, καθώς και ο έλεγχος της τήρησης των σχετικών διατάξεων.

Επισήμανση. Με τον Κώδικα Δήμων και Κοινοτήτων οι Ο.Τ.Α δεν έχουν απλά την αρμοδιότητα της χορήγησης των εν λόγω αδειών, αλλά και τον έλεγχο μέσω της Δημοτικής Αστυνομίας της τήρησης των όρων και προϋποθέσεων λειτουργίας των αδειών που χορήγησαν, όπως επίσης και την ανάκληση και αφαίρεση αυτών σε κάθε περίπτωση παραβίασης αυτών στα πλαίσια της ισχύουσας νομοθεσίας.

2. Σύμφωνα επίσης με το άρθρο 73 του Ν 3852 / 2010, η Επιτροπή Ποιότητα Ζωής και με το άρθρο 83 του ιδίου νόμου το Συμβούλιο της Δημοτικής Κοινότητας του Δήμου, είναι αποφασιστικά και αρμόδια εισηγητικά όργανα άσκησης ειδικότερα και με την επιφύλαξη του άρθρου 83 του ιδίου νόμου (παρ. 1 περ. ιιι), για τη χορήγηση ή ανάκληση της άδειας λειτουργίας μουσικής . Η σχετική απόφαση λαμβάνεται μέσα σε είκοσι [20] ημέρες αφότου περιέλθουν στην επιτροπή όλα τα νόμιμα δικαιολογητικά και στοιχεία .

Άρθρο 2

Προϋποθέσεις και διαδικασία χορήγησης άδειας μουσικής.

1. Απαραίτητη προϋπόθεση για να χορηγηθεί άδεια λειτουργίας μουσικής σε κατάστημα υγειονομικού

ενδιαφέροντος , είναι το κατάστημα να λειτουργεί νόμιμα .

2. Η άδεια μουσικής μπορεί να χορηγηθεί :

α) είτε με την υποβολή των δικαιολογητικών για τη χορήγηση της άδειας ίδρυσης και λειτουργίας του καταστήματος, δηλαδή μετά την προέγκριση ίδρυσής του, β) είτε οποτεδήποτε με την χορήγηση της άδειας λειτουργίας του καταστήματος και γ) είτε οποτεδήποτε μετά τη χορήγηση της άδειας ίδρυσης του καταστήματος .

Άρθρο 3

Δημοτική - Διοικητική Άδεια Λειτουργίας Μουσικής

1. Κάθε επιχειρηματίας που έχει στο όνομα και στην επωνυμία του (φυσικό ή νομικό πρόσωπο), στην

ευθύνη και στην εκμετάλλευση του, την λειτουργία και την διεύθυνση ενός καταστήματος υγειονομικού ενδιαφέροντος ή μίας επιχείρησης, που ανήκει στην αρμοδιότητα του Δήμου και που χρησιμοποιεί - εκτελεί - παρουσιάζει ή εκμεταλλεύεται, δημόσια τα μουσικά έργα και την μουσική (ελληνική και ξένη) εντός των χώρων λειτουργίας του καταστήματος ή της επιχειρήσεως του, είναι υποχρεωμένος υποβάλλει σχετική αίτηση, να λαμβάνει και να εφοδιάζεται από τον Δήμο, Δημοτική Διοικητική άδεια για την λειτουργία και την χρήση της μουσικής (στίχων, συνθέσεων, τραγουδιών) στο κατάστημα ή την επιχείρησή του .
2. Η εν λόγω άδεια μουσικής ή μουσικών οργάνων που εκδίδει και χορηγεί ο Δήμος Ακτίου-Βόνιτσας μέσω της Επιτροπής Ποιότητας Ζωής ή των Δημοτικών Κοινοτήτων, αποτελεί Δημοτική Διοικητική Πράξη της Διοίκησης του Δήμου , κατ' εφαρμογή της αρμοδιότητας του άρθρου 73 και υπό την επιφύλαξη του άρθρου 83 του Ν. 3852 / 2010 .

3. Όλες οι Δημοτικές Διοικητικές άδειες μουσικής μη μουσικών οργάνων θα εκδίδονται από τον Δήμο και θα χορηγούνται στους επιχειρηματίες - χρήστες της μουσικής σύμφωνα με τα προβλεπόμενα, τους όρους και τις προϋποθέσεις αδειοδότησης, της παρούσας τοπικής κανονιστικής πράξης - απόφασης .

Άρθρο 4

Υπόχρεοι εφοδιασμού με Δημοτική Διοικητική Άδεια για την Λειτουργία Μουσικής - μουσικών οργάνων

Υπόχρεοι να λαμβάνουν από τον Δήμο Ακτίου-Βόνιτσας και να εφοδιάζονται με Δημοτική Διοικητική Άδεια για την Λειτουργία της Μουσικής εντός των χώρων δραστηριότητας και λειτουργίας των καταστημάτων και των επιχειρήσεων τους είναι: 
α) όλοι ανεξαιρέτως οι επιχειρηματίες που έχουν στο όνομα τους (φυσικό ή νομικό πρόσωπο), στην ευθύνη και στην εκμετάλλευση τους, τα καταστήματα υγειονομικού ενδιαφέροντος που λειτουργούν στα διοικητικά όρια του Δήμου Ακτίου-Βόνιτσας, όπως και

β) όλοι οι επιχειρηματίες (φυσικά ή νομικά πρόσωπα) εκείνοι, των οποίων οι επιχειρήσεις ανήκουν στην αρμοδιότητα του Δήμου Ακτίου-Βόνιτσας και λειτουργούν στα Διοικητικά όρια αυτού ,

γ) όλοι εκείνοι που χρησιμοποιούν - εκτελούν και παρουσιάζουν δημόσια τα μουσικά έργα - την μουσική - (Ελληνικά ή και Ξένα), με οποιοδήποτε τρόπο ή μέσο ( π.χ. με ζωντανό, τεχνικό, μηχανικό, τεχνολογικό ή με οποιοδήποτε οπτικοακουστικό ή νέο μέσο), στους χώρους δραστηριότητας και λειτουργίας αυτών .

Άρθρο 5

Τρόποι και μέσα χρήσης - εκτέλεσης της μουσικής

1. Ανεξάρτητα από τον τρόπο, τη μορφή και τα μέσα της δημόσιας χρήσης -εκτέλεσης - παρουσίασης των μουσικών έργων και της μουσικής (ελληνικής ή ξένης) γενικότερα προς το κοινό των καταστημάτων και των επιχειρήσεων αρμοδιότητας του Δήμου, σε κάθε περίπτωση απαιτείται, πριν την έναρξη της χρήσης - εκτέλεσης της μουσικής, γραπτή άδεια, τόσο πρώτα από τον Οργανισμό Συλλογικής Διαχείρισης των Πνευματικών Δημιουργών, όσο και στη συνέχεια από τον Δήμο, για την χρήση και την λειτουργία της μουσικής στους χώρους δραστηριότητας και λειτουργίας αυτών .

2. Ειδικά για την χρήση της απλής συσκευής του ραδιοφώνου και την απλή συσκευή τηλεοράσεως χωρίς ενισχυτή και πρόσθετα ηχεία σε οποιοδήποτε κατάστημα υγειονομικού ενδιαφέροντος ή επιχείρηση, σύμφωνα με το σχετικό Οδηγό του Υπουργείου, δεν απαιτείται έκδοση Δημοτική - Διοικητικής άδειας από τον Δήμο. Αντίθετα ο ίδιος επιχειρηματίας που είναι χρήστης των μέσων αυτών είναι υποχρεωμένος να είναι εφοδιασμένος με γραπτή άδεια δημόσιας εκτέλεσης από τον Ο.Σ.Δ., σύμφωνα με τις διατάξεις του Ν. 2121/93. Σε αντίθετη περίπτωση, η δημόσια εκτέλεση μουσικής και δια των μέσων αυτών (απλού ραδιοφώνου και απλής τηλεοράσεως) είναι παράνομη (άρθρο 3 παρ. 1 περ. ζ'και η' και παρ. 2 Ν. 2121/93) και ως άνευ άδειας γενόμενη (άρθρα 3 παρ. 2, 14 και 66 του ιδίου Νόμου).

3. Η χρήση - εκτέλεση -παρουσίαση - εκμετάλλευση των μουσικών έργων , στους προαναφερόμενους χώρους γίνεται συνήθως:

α) είτε με μηχανικά μέσα, (όπως ενδεικτικά π.χ. με υλικούς φορείς ήχου ή εικόνας και ήχου, με μαγνητόφωνο, κασετόφωνο, στερεοφωνικό συγκρότημα, στερεοφωνικό συγκρότημα, πικ-απ, σιντιέρα, με ηχεία ή χωρίς αυτά κ.λ.π.)

β) είτε με ραδιο-τηλεοπτικά, δορυφορικά, καλωδιακά, ενσύρματα ή ασύρματα, δορυφορικά, NOVA, SUPER SPORκαι λοιπά τεχνολογικά ή νέα μέσα

γ) είτε με ζωντανή μουσική εκτέλεση και μουσικά όργανα, (όπως ενδεικτικά π.χ. με μουσικά όργανα -κιθάρες -πιάνο -μπουζούκι κ.λ.π. όργανα - , τραγουδιστές - ερμηνευτές , εκτελεστές κ.λ.π) και

δ) είτε με ηλεκτρονικά ή ψηφιακά μέσα ή οπτικοακουστικά μέσα ή δια μέσω του διαδικτύου ή με οποιοδήποτε εκ των λοιπών τρόπων ή μέσω και των πολυμέσων της σύγχρονης τεχνολογίας

Άρθρο 6

Αρμόδιο όργανο έκδοσης της Δημοτικής άδειας λειτουργίας μουσικής

1. Ο Δήμος εκδίδει και χορηγεί την διοικητική άδεια λειτουργίας μουσικής, ύστερα από αίτηση του ενδιαφερομένου που συνοδεύεται με τα νόμιμα προαπαιτούμενα δικαιολογητικά, σύμφωνα με διατάξεις του άρθρου 80 παρ. 4 Ν 3463/2006 και τις αντίστοιχες εγκυκλίους του Υπουργείου Εσωτερικών - Αποκέντρωσης και Ηλεκτρονικής Διακυβέρνησης .

2. Αρμόδιο όργανο για την έγκριση της χορήγησης από το γραφείο εκδόσεων αδειών καταστημάτων της εν λόγω Δημοτικής -Διοικητικής αδείας μουσικής είναι η Επιτροπή Ποιότητας Ζωής του Δήμου, σύμφωνα με το άρθρο 73 και υπό την επιφύλαξη του άρθρου 83 του Ν. 3852/2010 η Δημοτική Κοινότητα, όταν σ' ένα οποιοδήποτε κατάστημα υγειονομικού ενδιαφέροντος ή επιχείρηση αρμοδιότητας του Δήμου λειτουργεί ή εκτελείται ή χρησιμοποιείται ή παρουσιάζεται ή γίνεται εκμετάλλευση των μουσικών έργων, της μουσικής (Ελληνικής ή Ξένης) δημόσια προς το κοινό, με οποιοδήποτε τρόπο, μορφή ή μέσο, για την δημιουργία ευχάριστης ατμόσφαιρας για τους εργαζόμενους, τους παρευρισκόμενους στο χώρο ή για την ψυχαγωγία των θαμώνων ή και για την διασκέδαση των πελατών αυτού, ανάλογα με το είδος και την μορφή του καταστήματος / επιχειρήσεως.

3. Σε κάθε περίπτωση που υπάρχει δημόσια χρήση, εκτέλεση, παρουσίαση, αναπαραγωγή του ήχου, μετάδοση ή αναμετάδοση του ήχου ή της εικόνας και ήχου και εν γένει λειτουργία μουσικής εντός ενός καταστήματος υγειονομικού ενδιαφέροντος ή μίας επιχείρησης αρμοδιότητας του Δήμου, ο επιχειρηματίας και κατά νόμο υπεύθυνος της λειτουργίας αυτού / ής, είναι υποχρεωμένος να έχει εφοδιαστεί και με Δημοτική -Διοικητική Άδεια περί λειτουργίας Μουσικής (εκτός από την άδεια δημόσιας εκτέλεσης μουσικής του ν. 2121 / 93) και μάλιστα, πριν την έναρξη της χρήσης- εκτέλεσης και της λειτουργίας της μουσικής εντός αυτών, διαφορετικά η άνευ αδείας λειτουργία της μουσικής σ' αυτό / ή , είναι μη σύννομη στους χώρους ευθύνης, δραστηριότητας και λειτουργίας του καταστήματος ή της επιχείρησης κατά τα ανωτέρω .

Άρθρο 7

Προϋποθέσεις έκδοσης -χορήγησης Δημοτικής άδειας μουσικής

Η Δημοτική -Διοικητική Άδεια Λειτουργίας Μουσικής χορηγείται σε κάθε υπόχρεο χρήστη μουσικής και κατά τα ανωτέρω ενδιαφερόμενο επιχειρηματία , σύμφωνα με τους παρακάτω όρους και προϋποθέσεις .

1. Ύστερα από Αίτηση του ενδιαφερομένου - επιχειρηματία χρήστη της μουσικής, μαζί με τα απαιτούμενα δικαιολογητικά, που υποβάλλονται στην αρμόδια Υπηρεσία του Δήμου Ακτίου-Βόνιτσας.

2. Με Σύμφωνη γνώμη της αρμόδιας Διεύθυνσης Υγείας της οικείας Περιφέρειας

3. Με απόφαση του κατά τόπο αρμόδιου Συμβουλίου της Δημοτικής Κοινότητας του Δήμου, όπου λειτουργεί το κατάστημα ή η επιχείρηση, σύμφωνα με το άρθρο 83 του Ν. 3852/2010, σε συνδυασμό με το άρθρο 80 παρ. 4 του Ν. 3463 / 2006 ή

4. Με απόφαση της Επιτροπής Ποιότητας Ζωής του Δήμου, σύμφωνα με το άρθρο 73 παρ. 1 Α' περ. ΙΙΙ του Ν. 3852/2010 και τις διατάξεις του άρθρου 80 παρ. 4 του Ν. 3463/2006, και

5. Τελικά με Απόφαση - Άδεια - Διοικητική Πράξη του Δημάρχου ή του αρμοδίου Αντιδημάρχου, με την οποία χορηγείται η εγκριθείσα από το Συμβούλιο της Δημοτικής Κοινότητας ή από την Επιτροπή Ποιότητας Ζωής Ακτίου-Βόνιτσας, κατά τα ανωτέρω, άδεια περί χρήσης - λειτουργίας μουσικής ή μουσικών στο κατάστημα / επιχείρηση , είτε με μηχανικά ή και λοιπά σύγχρονα τεχνολογικά μέσα , είτε με μουσικά όργανα

Άρθρο 8
Η Δημοτική άδειας μουσικής είναι υποχρεωτική

1. Την Δημοτική Διοικητική Άδεια περί λειτουργίας μουσικής ή άδεια μουσικών οργάνων στο κατάστημα υγειονομικού ενδιαφέροντος ή στην επιχείρηση τους, είναι υποχρεωμένοι να την εφοδιασθούν όλοι όσοι επιχειρηματίες κατά τα ανωτέρω:

α)  επιθυμούν να χρησιμοποιήσουν και να λειτουργήσουν για πρώτη φορά μουσική στο κατάστημα ή την επιχείρηση

β)  όσοι εκ των οποίων έληξε η χρονική διάρκεια της ήδη υπάρχουσας άδειας μουσικής και είναι εκ νέου υποχρεωμένοι να ανανεώσουν αυτήν για τον μετέπειτα της λήξεως της χρονικό διάστημα και 
γ) για αυτούς που ήδη χρησιμοποιούν και λειτουργούν μουσική εντός των καταστημάτων και επιχειρήσεων τους, χωρίς να έχουν καν εφοδιασθεί όπως όφειλαν, ούτε με Δημοτική Διοικητική άδεια για την λειτουργία μουσικής σύμφωνα με το άρθρο 73 και 83 του ν. 3852 / 2010 και 80 παρ. 4 του Κ.Δ.Κ., ούτε με άδεια δημόσιας εκτέλεσης αυτής από τον Οργανισμό Συλλογικής Διαχείρισης και Προστασίας των Πνευματικών Δικαιωμάτων των Δημιουργών , σύμφωνα με τα άρθρα 3 , 14 και 63 παρ. 2 και 66 , ν. 2121 / 93 και ,

δ)  όλοι εκείνοι που ανεξάρτητα από το αν υπέβαλαν ή δεν υπέβαλαν αίτηση στο Δήμο Ακτίου-Βόνιτσας ή δεν εφοδιάστηκαν αυτήν από, παράλειψη ή αδιαφορία, από άγνοια ή εν γνώσει τους , από πρόθεση ή για διάφορους άλλους λόγους και αιτίες

2. Σκοπός της παρούσας τοπικής κανονιστικής πράξης - απόφασης είναι, το να λειτουργούν όλα τα καταστήματα υγειονομικού ενδιαφέροντος και οι επιχειρήσεις αρμοδιότητας του Δήμου Ακτίου-Βόνιτσας, που χρησιμοποιούν μουσική ή μουσικά όργανα, με αρχές και κανόνες εκ των προτέρων γνωστούς σ' όλους τους ενδιαφερομένους επιχειρηματίες και πολίτες, έτσι ώστε να είναι άπαντες εφοδιασμένοι με άδειες λειτουργίας μουσικής - μουσικών οργάνων και να λειτουργούν σύννομα και χωρίς να διαταράσσουν την κοινή ησυχία και την ποιότητα της ζωής των πολιτών , αλλά και τα καταστήματα και οι επιχειρήσεις να λειτουργούν χωρίς προβλήματα, στα πλαίσια της απρόσκοπτης επιχειρηματικής δραστηριότητας αυτών.

Άρθρο 9
Τα μουσικά έργα -Ελληνικά και Ξένα - αποτελούν προστατευόμενα έργα από το ν. 2121 / 1993
και την Ευρωπαϊκή και Διεθνή νομοθεσία

1.  Τα μουσικά έργα - μουσική (ελληνικά και ξένα) αποτελούν προστατευόμενα έργα, τόσο από την Ελληνική νομοθεσία και ειδικότερα από τις διατάξεις των άρθρων 1, 2, 3 παρ. 1 και 2, 14, 55,56, 63 παρ. 2 και 66 του ν. 2121 / 93 , όσο και από τις διεθνείς συμβάσεις που έχει υπογράψει η χώρα μας .

2. Για την δημόσια χρήση -εκτέλεση -παρουσίαση των μουσικών έργων (Ελληνικών και Ξένων) και της μουσικής προς το κοινό, χρειάζεται υποχρεωτικά εκ του ως άνω νόμου , πριν την έναρξη της χρήσης - λειτουργίας της μουσικής στο χώρο δραστηριότητας και λειτουργίας ενός καταστήματος υγειονομικού ενδιαφέροντος ή μίας επιχείρησης, αρμοδιότητας του Δήμου, η γραπτή άδεια δημόσιας εκτέλεσης των άρθρων 1 , 3 παρ. 1 και 2 και των άρθρων 14 και 63 παρ.2 του Ν. 2121/93, που δίδεται από τον Οργανισμό Συλλογικής Διαχείρισης και Προστασίας των Πνευματικών Δικαιωμάτων των Δημιουργών ( άρθρων 55 και 56 ιδίου νόμου) και με την οποία να επιτρέπεται σύμφωνα με την παρ. 1 του άρθρου 2 του Ν. 2121/93 στον επιχειρηματία - χρήστη της μουσικής, η δυνατότητα να μπορεί νόμιμα και με άδεια αυτού (Ο.Σ.Δ) να χρησιμοποιεί και να εκτελεί τα μουσικά έργα (Ελληνικά και Ξένα), δημόσια στο χώρο της επιχειρηματικής δραστηριότητας και λειτουργίας αυτού .

3. Όλοι οι χώροι λειτουργίας των καταστημάτων υγειονομικού ενδιαφέροντος και όλες οι επιχειρήσεις αρμοδιότητας του Δήμου, ανεξάρτητα, τόσο από την νομική μορφή της λειτουργίας τους ( φυσικά ή νομικά πρόσωπα), όσο και από το είδος της επιχειρηματικής δραστηριότητας τους, θεωρούνται, εκ των διατάξεων της κείμενης νομοθεσίας, ως δημόσιοι χώροι, σύμφωνα με το άρθρο 3 παρ. 2 ,του νόμου 2121 / 93 '' περί προστασίας της πνευματικής ιδιοκτησίας".

4. Για να εκδοθεί λοιπόν και για να χορηγηθεί από την Επιτροπή Ποιότητας Ζωής και το Συμβούλιο της Δημοτικής Κοινότητας του Δήμου Ακτίου-Βόνιτσας, σύμφωνα με το άρθρο 73 του ν. 3852 / 2010 και υπό την επιφύλαξη του άρθρου 83 του ιδίου νόμου, η Δημοτική Διοικητική Άδεια περί λειτουργίας Μουσικής ή μουσικών οργάνων, σε οποιοδήποτε κατάστημα υγειονομικού ενδιαφέροντος ή σε οποιαδήποτε επιχείρηση αρμοδιότητας του Δήμου, προαπαιτείται, υποχρεωτικά εκ του νόμου, η ύπαρξη πρώτα της άδειας δημόσιας εκτέλεσης της μουσικής των άρθρων 3 , 14 του ν. 2121 / 93, την οποία οφείλει να προσκομίζει στο Δήμο ο ενδιαφερόμενος επιχειρηματίας, που επιθυμεί να χρησιμοποιεί και να εκτελεί στην επιχείρηση του μουσική, διαφορετικά η Διοικητική άδεια του Δήμου περί λειτουργίας μουσικής σ' αυτό, είναι αυτοδικαίως άκυρη και πάσχει στην έκδοση, στην ισχύ , στη λειτουργία και στη νομιμότητας της .

Άρθρο 10

Βασική προϋπόθεση για την έκδοση της δημοτικής άδειας μουσικής αποτελεί η προσκόμιση στο Δήμο της άδειας δημόσιας εκτέλεσης σύμφωνα με το άρθρο 63 παρ.2 του ν. 2121 / 93

1.  Σε κάθε περίπτωση που θα υπάρχει χρήση - εκτέλεση - παρουσίαση -λειτουργία μουσικής, εντός οποιουδήποτε εκ των ως άνω καταστημάτων υγειονομικού ενδιαφέροντος ή των επιχειρήσεων αρμοδιότητας του Δήμου Ακτίου-Βόνιτσας, χρειάζεται πριν την έκδοση της Δημοτικής Διοικητικής Άδειας Μουσικής - Μουσικών Οργάνων, να έχει προσκομιστεί, σύμφωνα με το άρθρο 63 παρ. 2 του ν. 2121/93 , η προηγούμενη γραπτή άδεια δημόσιας εκτέλεσης μουσικής του Ο.Σ.Δ. των πνευματικών δικαιωμάτων των δημιουργών , των άρθρων 1, 3 παρ. 1 και 2 και άρθρου 14 του ν. 2121/93 «περί προστασίας της πνευματικής ιδιοκτησίας»' .

2. Κατάστημα ή επιχείρηση που για οποιουσδήποτε λόγους στερείται από τον Δήμο αδείας ίδρυσης και λειτουργίας αυτού ως κατάστημα ή επιχείρηση, δεν νομιμοποιείται και δεν δικαιούται ο επιχειρηματίας - υπεύθυνος, που έχει την ευθύνη της λειτουργίας και της εκμετάλλευσης του, να ζητήσει και να λάβει από τον Δήμο μόνο Διοικητική Άδεια περί λειτουργίας μουσικής εντός αυτού, όταν τούτο δεν λειτουργεί καν νόμιμα .

3. Βασική προϋπόθεση για την έκδοση και την χορήγηση Δημοτικής Διοικητικής άδειας περί λειτουργίας μουσικής σε ένα κατάστημα υγειονομικού ενδιαφέροντος ή σε μία επιχείρηση αρμοδιότητας του Δήμου είναι, ότι το κατάστημα ή επιχείρηση λειτουργεί νόμιμα με άδεια ίδρυσης και λειτουργίας στο Δήμο .

4.   Η Διοικητική άδεια περί λειτουργίας μουσικής ή μουσικών οργάνων, χορηγείται υποχρεωτικά μόνο στο όνομα του φυσικού ή νομικού προσώπου που εκδόθηκε και χορηγήθηκε η άδεια ίδρυσης και λειτουργίας αυτού ως κατάστημα ή επιχείρηση , και σε καμία περίπτωση σε άλλο όνομα ή σε άλλη επωνυμία .

5.  Σε περίπτωση που ο ενδιαφερόμενος επιχειρηματίας υποβάλλει αίτηση του στον οικείο Ο.Τ.Α. για χορήγηση δημοτικής- διοικητικής άδειας μουσικής και δηλώνει ότι δεν χρησιμοποιεί ούτε πρόκειται να χρησιμοποιήσει μουσικά έργα εκπροσωπούμενα από Οργανισμούς Συλλογικής Διαχείρισης των δημιουργών [ΑΕΠΙ και ΑΥΤΟΔΙΑΧΕΙΡΙΣΗ], προκειμένου να αποφευχθεί η δυνατότητα κατάχρησης και παραβίασης του ν.2121/1993, θα πρέπει να υποβάλει υπεύθυνη δήλωση του ν.1599/1986 με το εξής περιεχόμενο: «Η μουσική που χρησιμοποιώ στο κατάστημά μου ανήκει αποκλειστικά και μόνον σε δημιουργούς ή άλλους δικαιούχους που δεν έχουν αναθέσει τη διαχείριση του περιουσιακού τους δικαιώματος σε οργανισμούς συλλογικής διαχείρισης και ειδικότερα στην ΑΕΠΙ και στην ΑΥΤΟΔΙΑΧΕΙΡΙΣΗ. Είμαι επίσης ενήμερος ότι το να διαθέτω τηλεόραση ή ραδιοφωνική εγκατάσταση (συμβατική ή διαδικτυακή) στο κατάστημά μου συνιστά δημόσια εκτέλεση προστατευόμενων έργων, για την οποία οφείλονται δικαιώματα στους σχετικούς οργανισμούς συλλογικής διαχείρισης ή άλλους δικαιούχους. Αντίγραφο της παρούσας υπεύθυνης δηλώσεώς μου εξουσιοδοτείται με την παρούσα δήλωσή μου ο Δήμος (Ο.Τ.Α.) να το κοινοποιήσει άμεσα στην ΑΕΠΙ και στην ΑΥΤΟΔΙΑΧΕΙΡΙΣΗ».


Άρθρο 11

Ανάρτηση αδειών σε εμφανές σημείο του καταστήματος - επιχειρήσεως

Η Δημοτική - Διοικητική άδεια περί Λειτουργίας Μουσικής , όσο και η Άδεια Δημόσιας Εκτέλεσης Μουσικής του Ο.Σ.Δ. (πνευματικών δικαιωμάτων), αναρτώνται με ευθύνη του επιχειρηματία ή του υπευθύνου αυτού, σε εμφανές σημείο του καταστήματος, και επιδεικνύονται σε κάθε έλεγχο και ζήτηση των αρμόδιων ελεγκτικών οργάνων.

Άρθρο 12

Περί της εννοίας της λειτουργίας της μουσικής

1.  Λειτουργία μουσικής νοείται η χρήση, εκτέλεση, παρουσίαση των μουσικών έργων, που γίνεται δημόσια προς το κοινό με οποιοδήποτε τρόπο, μορφή ή μέσο παραγωγής, αναπαραγωγής, χρήσης, εκτέλεσης, μετάδοσης ή αναμετάδοσης των μουσικών έργων- μουσικής - (Ελληνικών και Ξένων), εντός του χώρου δραστηριότητας και λειτουργίας οποιουδήποτε καταστήματος ή οποιασδήποτε επιχείρησης που ανήκει στην αρμοδιότητα του Δήμου Ακτίου-Βόνιτσας, ανεξάρτητα από τους τρόπους και τα μέσα που χρησιμοποιούνται από τον επιχειρηματία - χρήστη της μουσικής .
2. Λειτουργία - χρήση - εκτέλεση μουσικής σ' ένα κατάστημα υγειονομικού ενδιαφέροντος ή σε μία επιχείρηση αρμοδιότητας του Δήμου Ακτίου-Βόνιτσας, μπορεί να γίνεται νόμιμα μόνο με γραπτές άδειες , πρώτα του Οργανισμού Συλλογικής Διαχείρισης των Πνευματικών Δικαιωμάτων των άρθρων 54 και επόμ. του Ν. 2121/93 που να επιτρέπει αυτήν και, ύστερα του Δήμου που εκδίδει και χορηγεί την Διοικητική του άδεια, για τη λειτουργία της μουσικής στο κατάστημα ή την επιχείρηση του ενδιαφερόμενου, που αιτήθηκε αυτήν.

Άρθρο 13

Περί της εννοίας της δημόσιας εκτέλεσης της μουσικής[ άρθρου 3 παρ. 2 του ν.

2121 / 93 ]

Δημόσια θεωρείται , σύμφωνα με το άρθρο 3 παρ.2 του ν. 2121 / 1993, κάθε χρήση ή εκτέλεση ή παρουσίαση των μουσικών έργων (στίχων , συνθέσεων - τραγουδιών -μουσικοσυνθέσεων), είτε Ελληνικών, είτε Ξένων , που κάνει τα μουσικά έργα προσιτά σε κύκλο προσώπων ευρύτερο από το στενό κύκλο της οικογένειας και το άμεσο περιβάλλον, ανεξάρτητα από το αν τα πρόσωπα αυτού του ευρύτερου κύκλου βρίσκονται στον ίδιο ή σε διαφορετικούς χώρους
Άρθρο 14

Λοιποί υπόχρεοι λήψης αδείας

1. Εκτός από τα καταστήματα υγειονομικού ενδιαφέροντος «Διοικητική Δημοτική άδεια για λειτουργία μουσικής» είναι υποχρεωμένοι να λάβουν πριν την έναρξη της χρήσης και της λειτουργίας μουσικής ή πριν την διοργάνωση οποιαδήποτε εκδήλωσης (π.χ. συναυλίας, εκδήλωσης κ.λ.π.) που συνοδεύεται με την χρήση - εκτέλεση μουσικής και

α)   Οι επιχειρηματίες κινηματογράφων, θεάτρων και παρεμφερών επιχειρήσεων, σύμφωνα με το άρθρο 75, παρ. ΙΙ, περ. 15, του Ν. 3463 / 2006, για την μουσική που είναι επενδυμένη στις κινηματογραφικές ταινίες και εκτελείται με την προβολή των έργων, όπως επίσης και για την χρησιμοποιούμενη στις θεατρικές παραστάσεις . Η Διαδικασία και τα δικαιολογητικά έκδοσης και χορήγησης τη , εκτός όλων των άλλων, είναι η ίδια και τα ίδια που απαιτούνται και για τα καταστήματα υγειονομικού ενδιαφέροντος .

β)  Όμοια επίσης τις ίδιες υποχρεώσεις (και με τις ίδιες διαδικασίες και τα ίδια τα δικαιολογητικά) έχουν, σύμφωνα με την περ. 16 , της παρ. ΙΙ, του άρθρου 75 , του 3463/2006 και οι διοργανωτές Μουσικών Συναυλιών και άλλων Καλλιτεχνικών Πολιτιστικών εκδηλώσεων (π.χ. Συναυλίες, Μουσικές εκδηλώσεις, Φεστιβάλ, Πολιτιστικά Δρώμενα - Εκδηλώσεις, Φεστιβάλ Χορού, Κινηματογράφου, Θεάτρου κ.λ.π.), που γίνονται εντός των γεωγραφικών ορίων του Δήμου Χερσονήσου, είτε π.χ. από τον Δήμο και τα Νομικά Πρόσωπα αυτού, είτε π.χ. από τρίτους (φυσικά ή νομικά πρόσωπα ή διάφορους φορείς ή δημοτικές ή μη επιχειρήσεις κ.λ.π.), είτε με μηχανικά μέσα, οπτικοακουστικά και λοιπά σύγχρονα τεχνολογικά, είτε ζωντανά με μουσικά όργανα και καλλιτέχνες .

2. Προκειμένου περί του Δήμου Ακτίου-Βόνιτσας και των Νομικών Προσώπων αυτού, όταν αυτός ή τα νομικά πρόσωπα αυτού είναι διοργανωτής / διοργανωτές των ως άνω ενδεικτικά αναφερομένων εκδηλώσεων, θα πρέπει η εισήγηση περί λήψης σχετικής απόφασης έγκρισης των σχετικών εκδηλώσεων και ψήφισης της σχετικής δαπάνης από τα θεσμοθετημένα όργανα αυτού / αυτών, να συνοδεύεται και με αντίγραφο της άδειας δημόσιας εκτέλεσης των μουσικών έργων που θα πρέπει να έχει εφοδιαστεί πριν την έναρξη των εκδηλώσεων, σύμφωνα με τα άρθρα 3 παρ. 1 και 2 , 14 και 63 παρ. 2 του ν. 2121 / 93 .

3.  Η ως άνω σχετική απόφαση του θεσμοθετημένου οργάνου του Δήμου ή των Νομικών Προσώπων αυτού, που αποφάσισαν την διοργάνωση των σχετικών εκδηλώσεων και ενέκριναν την σχετική δαπάνη για την υλοποίηση αυτών , μαζί με την άδεια δημόσιας εκτέλεσης του Ο.Σ.Δ. των πνευματικών δημιουργών που ήδη εφοδιάστηκε ο ως άνω διοργανωτής (Δήμος ή Νομικό Πρόσωπο αυτού), αποστέλλεται στη συνέχεια στο αρμόδιο όργανο του Δήμου, για να εκδώσει την σχετική άδεια λειτουργίας μουσικής ή μουσικών οργάνων στις εκδηλώσεις που αποφασίστηκαν να διοργανωθούν από τον Δήμο ή τα Νομικά Πρόσωπα αυτού.

Άρθρο 15

Έλεγχος ισχύος αδειών λειτουργίας μουσικής και ανάκληση αυτών σε περίπτωση παραβίασης των όρων και των προϋποθέσεων έκδοσης και ισχύος τους.

1. Αρμόδιο για την Ανάκληση Ατομικής Διοικητικής Πράξης όργανο, είναι αυτό που την εξέδωσε ή το κατά τον χρόνο της ανάκλησης αρμόδιο για την έκδοση της, σύμφωνα με το άρθρο 21 του ν. 2690/1999,

2. Σύμφωνα με το άρθρο 75 παρ. ΙΙ εδ. 18 του Ν. 3463/2006 η ανάκληση της άδειας λειτουργίας μουσική ή μουσικών οργάνων ανήκει στην αποκλειστική αρμοδιότητα του Δήμου, και στη προκείμενη περίπτωση σύμφωνα με το άρθρο 73 παρ.1 Α περ. 111 , του Ν. 3852/2010 , αρμόδια είναι η Επιτροπή Ποιότητας Ζωής του Δήμου.

3. Για παράνομη άδεια σύμφωνα με την παρ. 2 του άρθρου 21 του Ν. 2690/1999, δεν απαιτείται η προηγούμενη γνώμη της υγειονομικής υπηρεσίας και ως εκ τούτου, το ίδιο το όργανο που την εξέδωσε, οφείλει να την ανακαλέσει και να αποκαταστήσει την σύννομη έκδοση της .

Άρθρο 16

Χρήστες μουσικής
1. Όλοι όσοι επιχειρηματίες οι οποίοι στα καταστήματα υγειονομικού ενδιαφέροντος τους ή στις επιχειρήσεις τους, αρμοδιότητας του Δήμου Ακτίου-Βόνιτσας, χρησιμοποιούν -εκτελούν - λειτουργούν εντός των χώρων δραστηριότητας και λειτουργίας αυτών, μουσικά έργα - μουσική, ονομάζονται για συντομία στη παρούσα ως «επιχειρηματίες χρήστες μουσικής», ανεξάρτητα από τους τρόπους, τις μορφές και τα μέσα χρήσης - εκτέλεσης - παρουσίασης της μουσικής εντός των καταστημάτων ή επιχειρήσεων αυτών.

2. Οι εν λόγω λοιπόν επιχειρηματίες είναι υποχρεωμένοι να λειτουργούν σύννομα και να εφοδιάζονται πριν την έναρξη λειτουργίας της μουσικής στο κατάστημα τους, από τον Δήμο, μέσω της Επιτροπής Ποιότητας Ζωής ή του Συμβουλίου της Δημοτικής Κοινότητας, με την Δημοτική Διοικητική Άδεια περί λειτουργίας μουσικής , σύμφωνα με το άρθρο 73 του Ν. 3852/2010 και υπό την επιφύλαξη του άρθρου 83 του ιδίου νόμου και τις διατάξεις του Κ.Δ.Κ. ( Ν. 3463/2006).

3. Η εκ του νόμου υποχρέωση των επιχειρηματιών χρηστών μουσικής να εφοδιάζονται με «Άδεια δημόσιας εκτέλεσης των μουσικών έργων» από τον Ο.Σ.Δ των πνευματικών δικαιωμάτων των δημιουργών, απορρέει από τα άρθρα 1, 3 ,14 και 63 παρ. 2 του Ν. 2121 /93 (περί προστασίας της πνευματικής Ιδιοκτησίας), και στη συνέχεια με την προσκόμιση αυτής στο Δήμο, και με «Δημοτική Διοικητική Άδεια για την λειτουργία μουσικής» απορρέει, από το άρθρο 75 παρ. 2 περ. 13 , 15 , 16 και 18 του Ν.3463/2006, όσο και από το άρθρο 63, παρ. 2, του Ν. 2121/93 «περί προστασίας της πνευματικής ιδιοκτησίας», που υπάρχει η ρητή υποχρέωση της προσκόμισης της πρώτης στο Δήμο , προκειμένου να εκδοθεί - χορηγηθεί στη συνέχεια στον ενδιαφερόμενο και η Δημοτική - Διοικητική άδεια μουσικής .

Άρθρο 17

Περί των αδειών των κέντρων διασκεδάσεως

Ειδικά και επιπρόσθετα των αναφερομένων στο προηγούμενο άρθρο, στα κέντρα διασκεδάσεως απορρέει η σχετική υποχρέωση των επιχειρηματιών χρηστών μουσικής για άδεια από την Υ1γ/Γ.Π./96967/8-10-2012 Υγειονομική Διάταξη, διότι το κέντρο διασκεδάσεως διαθέτει κυρίως καλλιτεχνικό - μουσικό πρόγραμμα μετά φαγητού ή ποτού και στην άδεια ίδρυσης και λειτουργίας του, στην οποία συμπεριλαμβάνεται υποχρεωτικά εκ του νόμου και η άδεια μουσικών οργάνων, και κατά συνέπεια στα κέντρα διασκεδάσεως εκδίδεται από τον οικείο Δήμο μόνο μία και μοναδική άδεια, δηλαδή η άδεια ίδρυσης και λειτουργίας κέντρου διασκεδάσεως, με την συνδρομή βεβαίως και των λοιπών προϋποθέσεων της Α5/3010/85 Υγειονομικής Διάταξης όπως τρ/κε και ισχύει, χωρίς να απαιτείται και δεύτερη ξεχωριστή άδεια μουσικής - μουσικών οργάνων .

Άρθρο 18

Περί των αδειών Μουσικής -Μουσικών Οργάνων στα « κτήματα»

1. Σύμφωνα επίσης με την υπ' αρ. Υ1γ / Γ.Π. / Οικ.128529 / 24-09-2009 ( ΦΕΚ 2077/τ. Β / 25-9​2009) όπως τρ/κε με την Υ1γ/Γ.Π./96967/8-10-2012 Υ.Δ., προβλέπεται πλέον διαδικασία για τη χορήγηση άδειας ίδρυσης και λειτουργίας στεγασμένων και υπαίθριων χώρων εκδηλώσεων, ίδια με αυτή που προβλέπεται για τα κέντρα διασκεδάσεως και τα λοιπά καταστήματα υγειονομικού ενδιαφέροντος .
2. Σύμφωνα με την Υ1γ/Γ.Π./96967/8-10-2012 ορίζεται ότι «Στεγασμένοι και υπαίθριοι χώροι εκδηλώσεων» είναι οι χώροι στους οποίους κατά την διάρκεια πάσης φύσεως εκδηλώσεων προσφέρονται τρόφιμα ή ποτά τα οποία παρασκευάζονται και προετοιμάζονται σε άλλους χώρους που διαθέτουν την απαιτούμενη άδεια ίδρυσης και λειτουργίας (παρασκευαστές συσκευαστές - εργαστήρια τροφίμων κ.λ.π) και μεταφέρονται στους εν λόγω χώρους για σερβίρισμα και τελική διάθεση .
3. Οι ως άνω χώροι αυτοί αδειοδοτούνται σύμφωνα με τη διαδικασία του άρθρου 80 του 3463 2006 ως στεγασμένοι και υπαίθριοι χώροι .

4. Ως χώροι εκδηλώσεων κατά τα ανωτέρω είναι επίσης υποχρεωμένοι εκ του νόμου πλέον, να εφοδιάζονται τόσο με άδεια δημόσιας εκτέλεσης μουσικής από τον Ο.Σ.Δ., όσο και με Δημοτική -Διοικητική άδεια λειτουργίας μουσικής ή μουσικών οργάνων από τον Δήμο, όπως ακριβώς προβλέπεται και για τα κέντρα διασκεδάσεως και τα λοιπά καταστήματα υγειονομικού ενδιαφέροντος που κάνουν χρήση μουσικής με οποιοδήποτε τρόπο ή μέσο .

5. Ισχύει επίσης γι' αυτούς τους χώρους εκδηλώσεων η υπ' αρ. 3010/1985/ΦΕΚ 593/Β/02-10- 1985 Υγειονομική Διάταξη «Περί μέτρων προστασίας της Δημόσιας Υγείας από θορύβους μουσικής των Κέντρων Διασκέδασης και λοιπών καταστημάτων» .

Άρθρο 19

Υποχρεωτική η άδεια μουσικής εκ των διατάξεων της κείμενης νομοθεσίας

Σύμφωνα και με την παράγραφο 1 του άρθρου 3 της Αστυνομικής Διάταξης υπ' αρ. 3 (ΦΕΚ Β' 15/1996) «Απαγορεύεται στα καταστήματα υγειονομικού ενδιαφέροντος των άρθρων 37 , 38 και 39 της Αιβ/8577/1983 Υγειονομικής Διάταξης (Β 526) , καθώς και στις αμιγείς αίθουσες διενέργειας ψυχαγωγικών τεχνικών παιγνίων, η λειτουργία κάθε είδους μουσικών οργάνων, καθώς και στερεοφωνικών μηχανημάτων και ηλεκτροφώνων, χωρίς άδεια της αρμόδιας αρχής» και εν προκειμένω της Δημοτικής Αρχής στην οποία περιήλθαν σύμφωνα με τις διατάξεις των άρθρων 73 και 83 του Ν. 3852/2010 και οι σχετικές αρμοδιότητες με βάση τις διατάξεις του άρθρου 75 του Ν. 3463/2006 .

Άρθρο 20

Διατάραξη κοινής ησυχίας

1. Σύμφωνα άλλωστε και με το άρθρο 3 της υπ' αρ. 3/96 Αστυνομικής Διάταξης, στα καταστήματα υγειονομικού ενδιαφέροντος, για την λειτουργία κάθε είδους μουσικού οργάνου και για την χρήση ηλεκτροφώνων, ραδιόφωνων, τηλεοράσεων κ.λ.π. που προκαλούν διατάραξη της ησυχίας των περιοίκων, απαιτείται άδεια δημόσιας αρχής και εν προκειμένω της Επιτροπής Ποιότητας Ζωής και του Συμβουλίου της αντίστοιχης Δημοτικής Κοινότητας του Δήμου .

2. Ραδιόφωνα και τηλεοράσεις που έχουν ενσωματωμένους ενισχυτές και ηχεία ή είναι συνδεδεμένα με σύγχρονα οπτικοακουστικά ή τεχνολογικά πολυμέσα μετάδοσης του ήχου, που προκαλούν την διατάραξη της ησυχίας των κατοίκων, εμπίπτουν στην υποχρέωση αδειοδότησης τους από τον Δήμο σύμφωνα με τους όρους και τις προϋποθέσεις της παρούσας κανονιστικής απόφασης του Δήμου .

3. Η χορήγηση της Δημοτικής - Διοικητικής Άδειας για την λειτουργία μουσικής με μηχανικά μέσα όπως ενδεικτικά ηλεκτρόφωνα , ραδιόφωνα , τηλεοράσεις κ.λ.π. ή με κάθε μουσικό όργανο, δηλαδή με ζωντανό τρόπο, χορηγείται από τον Δήμο μας εφόσον «ο επιχειρηματίας χρήστης της μουσικής» δεν διαταράσσει και την ησυχία των περιοίκων (κοινή ησυχία), σύμφωνα με τις παραγράφους 2 και 3 της ως άνω Αστυνομικής Διάταξης .

4. Η άδεια λειτουργίας μουσικής - μουσικών οργάνων μπορεί να αφαιρείται προσωρινά με απόφαση της Αρχής που την εξέδωσε , εφόσον διαπιστώνεται παραβίαση των όρων αυτής ή οριστικά σε περίπτωση υποτροπής, σύμφωνα με την παρ. 5 του άρθρου 3 της άνω Αστυνομικής Διάταξης .

5. Στην άδεια λειτουργίας μουσικών οργάνων αναγράφεται υποχρεωτικά η χρονική διάρκεια ισχύος αυτής , ο τρόπος χρήσης και τα μέσα εκτέλεσης , το είδος και ο αριθμός των μουσικών οργάνων, η θέση τοποθέτησης αυτών και κάθε άλλος περιοριστικός όρος που καθορίζεται από την υγειονομική υπηρεσία .

Άρθρο 21

Κάθε χορηγηθείσα άδεια μουσικής από το Δήμο Ακτίου-Βόνιτσας τελεί υπό τους όρους και τις

προϋποθέσεις έκδοσης και ισχύος της

Η έγκριση, έκδοση και χορήγηση της Διοικητικής Δημοτικής άδειας περί λειτουργίας μουσικής σ' ένα κατάστημα υγειονομικού ενδιαφέροντος ή σε μία επιχείρηση κατά τα ανωτέρω , τελεί πάντοτε υπό τον όρο και τις βασικές προϋποθέσεις :

α) τόσο της προσκόμισης κατά την αρχική έκδοση ή στη συνέχεια κατά την ανανέωση αυτής από τον ενδιαφερόμενο επιχειρηματία -χρήστη της μουσικής και υπόχρεο του καταστήματος - επιχειρήσεως, της γραπτής άδειας δημόσιας εκτέλεσης της μουσικής, που εκδίδει και χορηγεί σε κάθε ενδιαφερόμενο ο Οργανισμός Συλλογικής Διαχείρισης [Ο.Σ.Δ.] των πνευματικών δικαιωμάτων των Ελλήνων και Ξένων δημιουργών και .

β) της τήρησης και της μη παραβίασης όλων των όρων και προϋποθέσεων έκδοσης, ισχύος και λειτουργίας της Δημοτικής Άδειας μουσικής που χορηγήθηκε, διαφορετικά ανακαλείται αυτεπαγγέλτως από την αρμόδια Επιτροπή Ποιότητας Ζωής ή την Δημοτική Κοινότητα του Δήμου Ακτίου-Βόνιτσας, που την εξέδωσε, και σε κάθε περίπτωση και τη αιτήσει παντός έχοντος έννομο ειδικό συμφέρον, για μη τήρηση και παραβίαση των όρων ισχύος και των προϋποθέσεων σύννομου λειτουργίας αυτής .

Άρθρο 22

Χρονική διάρκεια άδεια λειτουργίας μουσικής

Κατ' αρχήν η χρονική διάρκεια των Διοικητικών Δημοτικών Αδειών Περί την Χρήση και την Λειτουργίας της Μουσικής ή των Μουσικών Οργάνων στο Δήμο μας ορίζεται ετήσια και, ακολουθεί προς διευκόλυνση των μερών, το εκάστοτε ημερολογιακό έτος και σε κάθε περίπτωση είναι ισόχρονη με την χρονική διάρκεια που θα έχει και η αντιστοίχως προσκομισθείσα από τον ενδιαφερόμενο και υπόχρεο επιχειρηματία - χρήστη μουσικής, σύμφωνα με το άρθρο 63 παρ. 2 του ν. 2121 / 93, άδεια δημόσιας εκτέλεσης του Ο.Σ.Δ. περί προστασίας της πνευματικής ιδιοκτησίας ( άρθρα 14 και 63 Παρ.2 Ν. 2121/93)
Άρθρο 23

Δυνατότητα μεγαλύτερης διάρκειας η Δημοτική άδεια μουσικής κάτω από όμως από όρους και

προϋποθέσεις

1. Με την παρούσα κανονιστική πράξη - απόφαση , υπάρχει η δυνατότητα η χρονική διάρκεια ισχύος των ως άνω αδειών μουσικής ή μουσικών οργάνων που χορηγούνται από τον Δήμο Ακτίου-Βόνιτσας να ορίζεται, με βάση την παρούσα τοπική κανονιστική απόφαση, από την Επιτροπή Ποιότητας Ζωής , αντί για ένα μόνο έτος, σε ένα μέχρι και τρία (3) έτη, προκειμένου να διευκολύνονται οι επιχειρηματίες - χρήστες μουσικής , αλλά και ο Δήμος στον έλεγχο αυτών και στην διαφύλαξη της ησυχίας των πολιτών περιοίκων από θορύβους.

2. Σε περίπτωση λοιπόν που θα ζητηθεί από τον ενδιαφερόμενο επιχειρηματία - χρήστη της μουσικής, Δημοτική -Διοικητική άδεια για λειτουργία μουσικής ή μουσικών οργάνων για μεγαλύτερο του ενός έτους χρονικό διάστημα ( π.χ. για 2 ή 3 έτη) ή και για μεγαλύτερο χρονικό διάστημα από την χρονική διάρκεια π.χ. του ενός [1] έτους, που ενδεχόμενα αναφέρει στο σώμα της η γραπτή άδεια δημόσιας εκτέλεσης του Ο.Σ.Δ. των πνευματικών δικαιωμάτων των δημιουργών των μουσικών έργων που προσκόμισε σύμφωνα με το άρθρο 63 παρ. 2 του ν. 2121/93 στο Δήμο ο ενδιαφερόμενος χρήστης μουσικής , τότε μπορεί να χορηγείται σ' αυτόν η Δημοτική - Διοικητική άδεια περί λειτουργίας μουσικής και για το αιτούμενο μεγαλύτερο χρονικό διάστημα ( π.χ. των 2 ή τριών ετών), αλλά κάτω από τους παρακάτω όρους και προϋποθέσεις που ορίζονται στις επόμενες και υπ' αρ. 3 και 4 παραγράφους της παρούσας .

3. Σε όλες δηλαδή τις περιπτώσεις της προηγούμενης παραγράφου, που αιτηθεί ο ενδιαφερόμενος επιχειρηματίας - χρήστης μουσικής άδεια, διάρκειας πέραν του ενός έτους και μέχρι τρία έτη, η εν λόγω Δημοτική άδεια μουσικής που θα χορηγηθεί από το Δήμο σ' αυτόν, θα τελεί πάντοτε και υποχρεωτικά υπό την διαλυτική αίρεση για την χρονική ισχύ, τη νομιμότητα και την λειτουργία της και υπό τον όρο και την προϋπόθεση , της εκ νέου προσκόμισης στο Δήμο από τον υπόχρεο- επιχειρηματία χρήστη της μουσικής, ένα μήνα πριν την λήξη της αρχικά προσκομισθείσας άδειας δημόσιας Εκτέλεσης μουσικής του Ο.Σ.Δ. στο Δήμο και , της νέας ( ανανεωμένης χρονικά) άδειας δημόσιας εκτέλεσης που θα έχει εκ νέου εφοδιαστεί εμπρόθεσμα από τον Ο.Σ.Δ. για το επόμενο της λήξης αυτής χρονικό διάστημα , δηλαδή για το 2ο έτος και ούτω καθεξής για το μεθεπόμενο 3ο έτος .

4. Έτσι λοιπόν οι άδειες μουσικής - μουσικών οργάνων που θα χορηγούνται από το Δήμο για χρονικό διάστημα ισχύος αυτών πέραν του ενός έτους , δηλαδή για τα 2 ή μέχρι και τα 3 έτη, θα αναγράφουν επί του σώματος αυτών, ρητά και υποχρεωτικά τον ειδικό όρο και την παρακάτω προϋπόθεση για την ισχύ και την λειτουργία της , όπως ακριβώς αναφέρει υποχρεωτικά η υπ' αρ. 57904/2007 Εγκύκλιος του Υπουργείου Εσωτερικών, και ειδικότερα τα εξής:

«Η παρούσα άδεια ισχύει υπό την προϋπόθεση ότι βρίσκεται εν ισχύει η άδεια δημόσιας εκτέλεσης που χορηγεί ο Οργανισμός Συλλογικής Διαχείρισης και Προστασίας πνευματικών δικαιωμάτων . Ο κάτοχος της οφείλει να προσκομίσει στην υπηρεσία μας , πριν την λήξη της άδειας δημόσιας εκτέλεσης , νέα έγγραφη άδεια δημόσιας εκτέλεσης μουσικής .Σε διαφορετική περίπτωση η παρούσα ανακαλείται».'

5. Σημείωση . Αυτονόητο είναι ότι, σύμφωνα πάντα με την παραπάνω εγκύκλιο, σε ό,τι αφορά τα κέντρα διασκεδάσεως η μη προσκόμιση έγγραφης άδειας δημόσιας εκτέλεσης μουσικής αποτελεί λόγο ανάκλησης της άδειας ίδρυσης και λειτουργίας του καταστήματος .

6. Σε κάθε όμως περίπτωση επιχειρηματίας - χρήστης της μουσικής που δεν τηρήσει και παραβιάσει μετά την λήψη αυτής , την Δημοτική Διοικητική άδεια λειτουργίας μουσικής - μουσικών οργάνων που κατέχει και, τα οριζόμενα στη προηγούμενη του παρόντος υπ' αρ. 4 παράγραφο, και δεν προσκομίσει εμπρόθεσμα και ένα μήνα πριν την παρέλευση του εκάστοτε έτους λήξης, την νέα (ανανέωση) γραπτή άδεια δημόσιας εκτέλεσης των μουσικών έργων στο Δήμο από τον Ο.Σ.Δ. των Πνευματικών Δημιουργών , γιατί δεν ανανέωσε αυτήν για το εντεύθεν της λήξεως της χρόνο για οποιοδήποτε λόγο ή αιτία ως όφειλε , τότε αυτοδίκαια παύει να ισχύει και η Δημοτική Διοικητική Άδεια Λειτουργίας Μουσικής που ο Δήμος χορήγησε και έχει εις χείρας του ο ενδιαφερόμενος χρήστης της μουσικής , λόγω ακριβώς της παραβίασης των όρων και των προϋποθέσεων έκδοσης , ισχύος , λειτουργίας και νομιμότητάς της , από δική του παράλειψη ή υπαιτιότητα .

Άρθρο 24

Χρόνος διάρκειας και χώρος που αφορά η άδεια μουσικής

1. Η διάρκεια της ισχύος της άδειας μουσικής ή μουσικών οργάνων δεν καθορίζεται από το νόμο αλλά , σύμφωνα με την παρ. 2 του άρθρου 3 της με αρ. 3/96 Αστυνομικής Διάταξης, την καθορίζει ο οικείος Δήμος, Δύναται όμως σύμφωνα με την παρ. 1 του άρθρου 5 της 10551/2007 ΚΥΑ , ο ενδιαφερόμενος να ζητήσει άδεια χρήσης μουσικής για χρονικό διάστημα μεγαλύτερο από το ετήσιο που έχει ορίσει ο Δήμος, σύμφωνα όμως με τα χρονικά περιθώρια που ορίζει η παρούσα τοπική κανονιστική απόφαση .

2. Η Δημοτική Διοικητική λοιπόν άδεια περί λειτουργίας μουσικής - μουσικών οργάνων, που ο Δήμος Ακτίου-Βόνιτσας εκδίδει και χορηγεί στον ενδιαφερόμενο επιχειρηματία -χρήστη της μουσικής , ισχύει αποκλειστικά και μόνο για το χρονικό διάστημα που αφορά και για τον εντός του καταστήματος ή της επιχείρησης χώρο δραστηριότητας και λειτουργίας του .

3. Επίσης επιτρέπεται η χρήση μουσικής στον υπαίθριο χώρο του καταστήματος / επιχείρησης, εφόσον ο χώρος αυτός συμπεριλαμβάνεται στην άδεια ίδρυσης και λειτουργίας, με την απαραίτητη προϋπόθεση ότι δεν βρίσκεται :
· σε περιοχή με χρήση γενικής κατοικίας,
· παραδοσιακούς οικισμούς
· και γενικά η απόσταση από κατοικίες, ξενοδοχεία, εκκλησίες, ναούς, σχολεία, αρχαιολογικούς χώρους - μνημεία, νοσοκομεία, κλινικές ιατρεία, φροντιστήρια, να είναι μεγαλύτερη των 50 μέτρων.
Άρθρο 25

Δικαιολογητικά για την έκδοση της Δημοτικής - Διοικητικής άδειας μουσικής ή μουσικών

οργάνων

Τα δικαιολογητικά που απαιτούνται για την έκδοση της Δημοτικής Άδειας μουσικής με μηχανικά μέσα είναι τα εξής:

1. Αίτηση - υπεύθυνη δήλωση του ενδιαφερόμενου , είτε αυτός είναι φυσικό είτε νομικό πρόσωπο . που νομικό πρόσωπο - εταιρεία θα αναγράφεται επί της αιτήσεως και ο νόμιμος εκπρόσωπος αυτής με τα πλήρη στοιχεία αυτού και στην οποία θα αναγράφει αναλυτικά τους τρόπους, τις μορφές και τα μέσα χρήσης, εκτέλεσης και λειτουργίας της μουσικής στο κατάστημά του ( π.χ. μηχανικά μέσα ή με ζωντανή μουσική εκτέλεση, με μουσικά όργανα με ή χωρίς τραγουδιστές, δορυφορικά, ραδιοτηλεοπτικά, internet, disck jokey, cd, dvd κ.λ.π) καθώς και την χρονική διάρκεια της άδειας που ζητά από τον Δήμο.

2. Φωτοαντίγραφο της άδειας ίδρυσης και λειτουργίας με την οποία λειτουργεί το κατάστημα και αντίγραφο της θεωρημένης από την υγειονομική υπηρεσία κάτοψης του καταστήματος ή της προέγκρισης στη περίπτωση που πρόκειται άμεσα να λειτουργήσει , αυτονόητο δε είναι ότι όταν υπάρχει στο Δήμο, δεν χρειάζεται η προσκόμιση αυτής .

3. Γραπτή Άδεια ή γραπτή βεβαίωση δημόσιας εκτέλεσης της μουσικής , που χορηγείται από τον Οργανισμό Συλλογικής Διαχείρισης των πνευματικών δημιουργών σύμφωνα με τις διατάξεις του Ν. 2121 / 93 περί προστασίας της πνευματικής ιδιοκτησίας και μάλιστα τόσο για το Ελληνικό, όσο και για το Ξένο μουσικό ρεπερτόριο (ΑΕΠΙ κλπ).

4. Σε περίπτωση που ο ενδιαφερόμενος επιχειρηματίας δηλώσει ότι δεν χρησιμοποιεί ούτε πρόκειται να χρησιμοποιήσει μουσικά έργα εκπροσωπούμενα από Οργανισμούς Συλλογικής Διαχείρισης των δημιουργών, προκειμένου να αποφευχθεί η δυνατότητα κατάχρησης και παραβίασης του Ν. 2121/1993, θα πρέπει να υποβάλει υπεύθυνη δήλωση του ν.1599/1986 με το εξής περιεχόμενο: «Η μουσική που χρησιμοποιώ στο κατάστημά μου ανήκει αποκλειστικά και μόνον σε δημιουργούς ή άλλους δικαιούχους που δεν έχουν αναθέσει τη διαχείριση του περιουσιακού τους δικαιώματος σε οργανισμούς συλλογικής διαχείρισης και ειδικότερα στην ΑΕΠΙ και στην ΑΥΤΟΔΙΑΧΕΙΡΙΣΗ. Είμαι επίσης ενήμερος ότι το να διαθέτω τηλεόραση ή ραδιοφωνική εγκατάσταση (συμβατική ή διαδικτυακή) στο κατάστημά μου συνιστά δημόσια εκτέλεση προστατευόμενων έργων, για την οποία οφείλονται δικαιώματα στους σχετικούς οργανισμούς συλλογικής διαχείρισης ή άλλους δικαιούχους. Αντίγραφο της παρούσας υπεύθυνης δηλώσεώς μου εξουσιοδοτείται με την παρούσα δήλωσή μου ο Δήμος (Ο.Τ.Α.) να το κοινοποιήσει άμεσα στην ΑΕΠΙ και στην ΑΥΤΟΔΙΑΧΕΙΡΙΣΗ».

5. Σε περίπτωση που ζητηθεί Δημοτική άδεια μουσικής μεγαλύτερη του ενός (1) έτους θα υποβάλλεται και υπεύθυνη δήλωση στην οποία θα αναφέρει ότι μέσα ένα μήνα, πριν την λήξη της ήδης προσκομισθείσας στο Δήμο άδειας δημόσιας εκτέλεσης του Ο.Σ.Δ., θα προσκομίσει ανανέωση αυτής και για το κάθε επόμενο έτος της τριετίας.

6. Δημοτική Ενημερότητα , άρθρο 285 του Ν. 3463/2006

7. Παράβολο αξίας 75 € για ένα έτος

8. Δήλωση υπογεγραμμένη από μηχανικό για την σχεδιαζόμενη ηχομόνωση, τη θέση και την ισχύ των ηχείων.

9. Σύμφωνη γνώμη της Δ/νσης Δημόσιας Υγείας της οικείας Περιφέρειας, (παρ.4 άρθρο 5 ΚΥΑ ΔΙΑΔΠ/Φ. Α.3.1/21220/01.11.2011 (ΦΕΚ 2496/04.11.2011 τεύχος Β'
10 . Σε περίπτωση που επιθυμούν χρήση μουσικής σε υπαίθριο χώρο, εφόσον συντρέχουν οι προϋποθέσεις της παρ 3 του προηγούμενου άρθρου, υποβάλλονται τα εξής επιπρόσθετα δικαιολογητικά.

α) Τεχνική Έκθεση αρμόδιου μηχανικού σε τρία (3) αντίτυπα, στην οποία θα τεκμηριώνεται ότι η ισχύς των ηχείων, η θέση, η απόσταση από κατοικίες, καθώς και τα τυχόν μέτρα ηχοπροστασίας που έχουν ληφθεί, με μέγιστη Α- ηχοστάθμη 80 db,, δεν δημιουργούν προβλήματα στα σημεία προστασίας, σύμφωνα με την Α5/3010/85 Υγειον. Διάταξη και θα συνοδεύεται με τοπογραφικό διάγραμμα με τη θέση και την φορά των ηχείων, καθώς και την απόσταση από τους χώρους της παρ. 3 του άρθρου 24 του παρόντος, σε ακτίνα 50 μέτρων
11. Τα υπαίθρια Κέντρα Διασκέδασης θα υποβάλλουν βεβαίωση της αρμόδιας υπηρεσίας της Πολεοδομίας ότι η απόστασή τους από την πλησιέστερη νόμιμη κατοικία (κύρια ή δευτερεύουσα) ξενοδοχείο, ναό, σχολείο, νοσοκομείο, γηροκομείο, σανατόριο, και γενικά εγκατάσταση που απαιτεί ειδική προστασία κατά την αιτιολογημένη κρίση της αρμόδιας Υγειονομικής Υπηρεσίας είναι τουλάχιστον 300 μέτρα.

Άρθρο 26

Στοιχεία και περιεχόμενο αδείας μουσικής

1. Η Δημοτική άδεια περί λειτουργίας μουσικής, σ' ένα κατάστημα υγειονομικού ενδιαφέροντος , εκδίδεται από την αρμόδια Υπηρεσία του Δήμου Ακτίου-Βόνιτσας, μετά από απόφαση της Επιτροπής Ποιότητας Ζωής, ή του Συμβούλιου της Δημοτικής Κοινότητας όπου λειτουργεί το κατάστημα, σύμφωνα με το άρθρο 73 , παρ. 1 Α και άρθρο 83 του Ν. 3852/2010 και τις διατάξεις του Ν. 3463/2006 και χορηγείται στη συνέχεια αυτή, με πράξη - απόφαση του Δημάρχου ή του αρμοδίου καθ' ύλην Αντιδημάρχου .

2. Η Δημοτική άδεια μουσικής ανάλογα με τον τρόπο, την μορφή ή τα μέσα χρήσης , εκτέλεσης και λειτουργίας της μουσικής στο κατάστημα που ο υπεύθυνος αυτού - ενδιαφερόμενος- που με την αίτηση του ζήτησε, άλλοτε παρέχεται για μουσικά όργανα (όταν δηλαδή έχουμε ζωντανή εκτέλεση με μουσικά όργανα , τραγουδιστές κ.λ.π.), οπότε και ορίζεται ως άδεια μουσικών οργάνων , και άλλοτε παρέχεται για μηχανικά μέσα ( όταν δηλαδή χρησιμοποιούνται π.χ. στερεοφωνικό συγκρότημα με ή χωρίς ηχεία , ραδιόφωνο , τηλεόραση , ηλεκτρονικά ή ψηφιακά μέσα , υλικοί φορείς ήχου ή εικόνας και ήχου κ.λ.π.) οπότε και ορίζεται ως άδεια περί χρήσης και λειτουργίας μουσικής με μηχανικά ή λοιπά τεχνολογικά μέσα ή παροχής υπηρεσιών μέσω διαδικτύου - internet.
3. Άδεια μουσικής που εκδόθηκε και χορηγήθηκε από τον Δήμο Χερσονήσου κατά τον α' τρόπο χρήσης- λειτουργίας της μουσικής ( π.χ. άδεια μουσικής με μηχανικά μέσα) και στη διάρκεια ισχύος και λειτουργίας αυτής, τροποποιήθηκε και παραβιάστηκε στη πράξη και την εφαρμογή της από τον επιχειρηματία στο όνομα του οποίου εκδόθηκε και χορηγήθηκε [ π.χ. λειτουργεί αντί με μηχανικά μέσα με μουσικά όργανα ] , τότε υπάρχει παραβίαση των όρων έκδοσης και λειτουργίας της εν λόγω αδείας μουσικής , και η παραβίαση αυτή αποτελεί ευθεία παραβίαση των όρων και των προϋποθέσεων έκδοσης της και ανακαλείται αυτεπάγγελτα με απόφαση του ίδιου του οργάνου που την εξέδωσε και χορήγησε .

4. Κατά την ίδια έννοια η Δημοτική άδεια περί λειτουργίας μουσικής με μηχανικά μέσα ή περί λειτουργίας μουσικών οργάνων θα πρέπει, όσο επί της απόφασης, όσο και επί του σώματος της άδειας αυτής να αναφέρει αφενός μεν την χρονική διάρκεια ισχύος της (από... .έως
) και σε περίπτωση μεγαλύτερης διάρκειας θα πρέπει υποχρεωτικά να προϋπάρχει και ή άδεια δημόσιας εκτέλεσης της μουσικής , που χορηγεί ο Ο.Σ.Δ. του ν. 2121 / 93 , με τον αντίστοιχο σε διάρκεια ίσο χρόνο ισχύος και των δύο και , αφετέρου δε και τον τρόπο και τα μέσα χρήσης , εκτέλεσης και λειτουργίας της μουσικής κατά τα ανωτέρω .

Άρθρο 27

Περί της ανανεώσεως της άδειας μουσικής

1. Η Δημοτική άδεια για την χρήση - λειτουργία μουσικής ή μουσικών οργάνων σ' ένα κατάστημα / επιχείρηση, ανανεώνεται ύστερα από αίτηση του ενδιαφερομένου κάθε έτος αν είναι ετήσιας διάρκειας ή σε κάθε περίπτωση ανά δύο ή τρία έτη ανάλογα την ισχύ της , αρκεί να υποβληθεί η σχετική περί ανανέωσης αίτηση με όλα τα δικαιολογητικά που συνοδεύουν αυτήν, τουλάχιστον ένα μήνα πριν την λήξη της υπάρχουσας και σε κάθε περίπτωση οπωσδήποτε πριν την λήξη της προηγούμενης, διαφορετικά αυτοδίκαια παύει να ισχύει .

2. Μέχρι να εκδοθεί η σχετική νέα απόφαση για την ανανέωση ή μη αυτής, τεκμαίρεται σύμφωνα με το άρθρο 5 της 10551/2007 Κ. Υ. Α. ότι, η χρήση - εκτέλεση- λειτουργία μουσικής είναι νόμιμη , υπό την προϋπόθεση όμως ότι θα έχουν υποβληθεί στην αρμόδια υπηρεσία Αδειών του Δήμου, μαζί με την αίτηση ανανέωσης και όλα τα απαιτούμενα δικαιολογητικά που αναφέρονται στην παρούσα για την έκδοση ή την ανανέωση αυτής .

3. Ο Ενδιαφερόμενος που εμπρόθεσμα υποβάλλει αίτηση ανανέωσης της άδειας μουσικής μαζί με τα απαιτούμενα δικαιολογητικά, απολαμβάνει των διευκολύνσεων που προβλέπει η ως άνω Κ.Υ.Α, σε κάθε πραγματοποιούμενο στο κατάστημα του έλεγχο από τα Αστυνομικά και λοιπά αρμόδια όργανα του Δήμου, επιδεικνύοντας στη περίπτωση αυτή αντίγραφο της αιτήσεως ανανέωσης που υπέβαλε στον Δήμο εμπρόθεσμα, προκειμένου να μη βεβαιώνονται σε βάρος του παραβάσεις έλλειψης της άδειας μουσικής μέχρι να του χορηγηθεί η νέα άδεια μουσικής για το επόμενο της λήξεως χρόνο της προηγούμενης .

4. Ο Δήμος στις περιπτώσεις αυτές χορηγεί στον ενδιαφερόμενο κυρωμένο αντίγραφο της αιτήσεως ανανέωσης με το σχετικό πρωτόκολλο κατάθεσης αυτής, για να κάνει χρήση του αυτός μέχρι να εκδοθεί η σχετική άδεια μουσικής, μόνο στην περίπτωση που έχει εμπρόθεσμα επισυνάψει σ' αυτήν και όλα τα νόμιμα δικαιολογητικά που απαιτούνται για την ανανέωση της άδειας μουσικής, διαφορετικά δεν μπορεί να απολαύσει των διευκολύνσεων που η παραπάνω ΚΥΑ προβλέπει .

5. Σε περίπτωση μεταβίβασης καταστήματος υγειονομικού ενδιαφέροντος ή επιχείρησης αρμοδιότητας του Δήμου, σε άλλο πρόσωπο (φυσικό ή νομικό), πέρα από την αντικατάσταση της άδειας ίδρυσης και λειτουργίας αυτού, είναι δυνατή και η αντικατάσταση της άδειας λειτουργίας μουσικής ή μουσικών οργάνων, χωρίς την τήρηση της διαδικασίας για την έκδοση νέας άδειας, αρκεί να είναι σε χρονική ισχύ και η αντίστοιχη άδεια δημόσιας εκτέλεσης μουσικής του Ο.Σ.Δ. των πνευματικών δικαιωμάτων των Δημιουργών του Ν. 2121/93 ή εφόσον αυτή έχει λήξει να προσκομιστεί από τον νέο επιχειρηματία στο Δήμο η ανανέωση της κατά τα ανωτέρω αναφερόμενα στο σχετικό άρθρο της παρούσας.

Άρθρο 28

Δικαιολογητικά για ανανέωση άδειας μουσικής

Τα δικαιολογητικά που απαιτούνται για την ανανέωση της Δημοτικής άδειας μουσικής είναι:

α) Αντίγραφο της άδειας λειτουργίας του καταστήματος,

β) Αντίγραφο της προηγούμενης άδειας μουσικής ή μουσικών οργάνων ,

γ) Αντίγραφο της άδειας - βεβαίωσης δημόσιας εκτέλεσης μουσικής του Ο.Σ.Δ πνευματικών

δικαιωμάτων για το νέο έτος

δ) Σε περίπτωση που ο ενδιαφερόμενος επιχειρηματίας δηλώσει ότι δεν χρησιμοποιεί ούτε πρόκειται να χρησιμοποιήσει μουσικά έργα εκπροσωπούμενα από Οργανισμούς Συλλογικής Διαχείρισης των δημιουργών, προκειμένου να αποφευχθεί η δυνατότητα κατάχρησης και παραβίασης του Ν. 2121/1993, θα πρέπει να υποβάλει υπεύθυνη δήλωση του ν.1599/1986 με το εξής περιεχόμενο: «Η μουσική που χρησιμοποιώ στο κατάστημά μου ανήκει αποκλειστικά και μόνον σε δημιουργούς ή άλλους δικαιούχους που δεν έχουν αναθέσει τη διαχείριση του περιουσιακού τους δικαιώματος σε οργανισμούς συλλογικής διαχείρισης και ειδικότερα στην ΑΕΠΙ και στην ΑΥΤΟΔΙΑΧΕΙΡΙΣΗ. Είμαι επίσης ενήμερος ότι το να διαθέτω τηλεόραση ή ραδιοφωνική εγκατάσταση (συμβατική ή διαδικτυακή) στο κατάστημά μου συνιστά δημόσια εκτέλεση προστατευόμενων έργων, για την οποία οφείλονται δικαιώματα στους σχετικούς οργανισμούς συλλογικής διαχείρισης ή άλλους δικαιούχους. Αντίγραφο της παρούσας υπεύθυνης δηλώσεώς μου εξουσιοδοτείται με την παρούσα δήλωσή μου ο Δήμος (Ο.Τ.Α.) να το κοινοποιήσει άμεσα στην ΑΕΠΙ και στην ΑΥΤΟΔΙΑΧΕΙΡΙΣΗ».

δ) Δημοτική Ενημερότητα περί μη οφειλής στον Δήμο του άρθρου 285 του Κ.Δ.Κ. (Ν. 3463/2006).

Άρθρο 29

Περί των Αστυνομικών Διατάξεων περί των Ωρών λειτουργίας της μουσικής των Παρατάσεων του Ωραρίου και Κοινής Ησυχίας

1. Η εκάστοτε « Δημοτική άδεια μουσικής - μουσικών οργάνων» που χορηγείται τελεί, επίσης, υπό τον όρο της λειτουργίας της μουσικής στα πλαίσια των επιτρεπτών ωρών και ωραρίων χρήσης και λειτουργίας αυτής , σύμφωνα με τις διατάξεις της υπ' αρ. 3/ 1996 Αστυνομικής Διάταξης , που καθορίζει μεταξύ όλων των άλλων και α) για μεν την χειμερινή περίοδο, δηλαδή από 1ης Οκτωβρίου μέχρι 31ης Μαρτίου, την λειτουργία της μουσικής μέχρι την 22:00 ώρα και β) για δε την θερινή περίοδο , δηλαδή από 1η Απριλίου μέχρι την 30η Σεπτεμβρίου, την λειτουργία μέχρι την 23:00 ώρα , με παύση των μέσων μετάδοσης ή αναμετάδοσης της μουσικής από την 15:00 έως την 17:00 ώρα .

Σε εφαρμογή της παραπάνω Αστυνομικής Διάταξης επιτρέπεται η παράταση του ωραρίου λειτουργίας  μουσικής για καταστήματα που λειτουργούν σε κλειστό χώρο μέχρι 03.00 ώρα.

Προτείνουμε για όλα τα καταστήματα από Δευτέρα έως Πέμπτη το ωράριο να είναι μέχρι 12.00, για την Παρασκευή και Σάββατο παραμονές αργιών τις επίσημες αργίες, τοπικές θρησκευτικές και εθνικές εορτές μέχρι 03.00 την Κυριακή μέχρι 12.00.

Η έννοια του ανώτατου επιτρεπτού θορύβου λειτουργίας εντός της αίθουσας θα είναι τα 80 db. 

Η άδεια μουσικής-μουσικών οργάνων δεν θα είναι σε ισχύ το χρονικό διάστημα των Πανελλαδικών εξετάσεων για όλα τα καταστήματα υγειονομικού ενδιαφέροντος.

Επίσης για τις τοπικές Θρησκευτικές εορτές ,μετά από Απόφαση του Τοπικού Συμβουλίου κάθε περιοχής, να εισηγείται προς την Επιτροπή Ποιότητας Ζωής για τις ημέρες και την διάρκεια της μουσικής - μουσικών οργάνων καταθέτοντας ο ενδιαφερόμενος τα προβλεπόμενα από νόμο δικαιολογητικά πριν την έναρξη των εορτών ( πανηγύρια- τοπικές εκδηλώσεις κ.λ.π) ώστε να υπάρχει η δυνατότητα χορήγησης της άδειας από πλευράς της αρμόδιας επιτροπής.

Άρθρο 30

Παράταση ωραρίου λειτουργία της μουσικής

1.  Επιτρέπεται η παράταση του ωραρίου λειτουργίας της μουσικής για τα καταστήματα υγειονομικού ενδιαφέροντος του άρθρου 80 του Δ.Κ.Κ., που λειτουργούν σε όλες τις Δημοτικές και Τοπικές Κοινότητες του Δήμου Ακτίου-Βόνιτσας, πέραν των νομίμων επιτρεπτών ωραρίων, ύστερα από αίτηση του ενδιαφερόμενου, και υπό την σύμφωνη γνώμη της Επιτροπής Ποιότητας Ζωής ή της Δημοτικής Κοινότητας που διαχειρίστηκε και ήλεγξε, πέρα των δικαιολογητικών και τις πραγματικές συνθήκες του χώρου όπου λειτουργεί το κατάστημα, χωρίς να δημιουργεί πρόβλημα στους περίοικους.
2. Η Επιτροπή Ποιότητα Ζωής, μετά από σύμφωνη γνώμη του Συμβουλίου της Τοπικής Κοινότητας, ή η Δημοτική Κοινότητα, μετά την υποβολή του αιτήματος από τον ενδιαφερόμενο, εξετάζει τα πραγματικά δεδομένα της περιοχής, όπου βρίσκεται και λειτουργεί το κατάστημα του αιτούντος (π.χ. αμιγούς οικιστικής ή μη περιοχής, πυκνοκατοικημένης ή μη, απομονωμένο ή μη κ.λ.π), το είδος και την μορφή λειτουργίας του καταστήματος (π.χ. κλειστό ή ανοιχτό, με ή χωρίς ηχεία, με μηχανικά μέσα και μουσικά όργανα με ηχεία κ.λ.π), όπως και το αν και κατά πόσο ο υπεύθυνος του καταστήματος αυτού, έχει δώσει στο παρελθόν με την επιχειρηματική και λειτουργική του δράση, δικαιώματα διαμαρτυριών των περιοίκων, παραβάσεων, μηνύσεων διατάραξης κοινής ησυχίας κλπ.

3. Σε κάθε περίπτωση που χορηγήθηκε παράταση του ωραρίου και ο επιχειρηματίας του εν λόγω καταστήματος - επιχείρησης, δεν συμμορφώνεται στους όρους της κατεχόμενης άδειας και ενοχλεί συστηματικά και κατ' εξακολούθηση τους περίοικους και ο Δήμος δεχθεί διαμαρτυρίες των πολιτών και των περιοίκων αυτού και με την εν γένει δραστηριότητα και λειτουργία, αλλά και με την χρήση της μουσικής, κατά τρόπο που διαταράσσει την Κοινή Ησυχία, η Επιτροπή Ποιότητα Ζωή ή το Συμβούλιο της Δημοτικής Κοινότητας του Δήμου, επιλαμβάνεται του προβλήματος και ανακαλεί αυτοδίκαια με νέα απόφαση της την σχετική άδεια περί παράτασης του ωραρίου του εν λόγω καταστήματος - επιχείρησης.

4. Σε κάθε περίπτωση που χορηγήθηκε παράταση του ωραρίου και ο επιχειρηματίας του εν λόγω καταστήματος - επιχείρησης, δεν συμμορφώνεται στους όρους της κατεχόμενης άδειας και ενοχλεί συστηματικά και κατ' εξακολούθηση τους περίοικους και ο Δήμος δεχθεί διαμαρτυρίες των πολιτών και των περιοίκων αυτού και με την εν γένει δραστηριότητα και λειτουργία, αλλά και με την χρήση της μουσικής, κατά τρόπο που διαταράσσει την Κοινή Ησυχία, η Επιτροπή Ποιότητα Ζωή ή το Συμβούλιο της Δημοτικής Κοινότητας του Δήμου, επιλαμβάνεται του προβλήματος και ανακαλεί αυτοδίκαια με νέα απόφαση της την σχετική άδεια περί παράτασης του ωραρίου του εν λόγω καταστήματος - επιχείρησης.

5.   Ο σεβασμός της κοινής ησυχίας και της ποιότητας ζωής των πολιτών και ειδικότερα των περιοίκων των καταστημάτων υγειονομικού ενδιαφέροντος και των σχετικών επιχειρήσεων, αποτελεί ουσιώδη και πρωταρχικό δικαίωμα των πολιτών αλλά και υποχρέωση όλων που, ο Δήμος έχει καθήκον και χρέος να διασφαλίζει για την εύρυθμη λειτουργία της πόλεως και του Δήμου γενικότερα.

Άρθρο 31

Περί της ανάκλησης των αδειών μουσικής

1. Για την ανάκληση των αδειών λειτουργίας μουσικής, εφαρμόζονται όσα ισχύουν για την ανάκληση των διοικητικών πράξεων. Συγκεκριμένα μία άδεια μουσικής που έχει χορηγηθεί παράνομα, πάσχει ακυρότητα και πρέπει να ανακληθεί για λόγους νομιμότητας π.χ. γιατί χορηγήθηκε χωρίς την άδεια του Οργανισμού Συλλογικής Διαχείρισης δημόσιας εκτέλεσης μουσικής του ν. 2121 / 1993, χωρίς να χρειάζονται τρεις μηνύσεις .

2. Η δημοτική άδεια περί λειτουργίας μουσικής σ' ένα κατάστημα υγειονομικού ενδιαφέροντος ή επιχείρηση ανακαλείται υποχρεωτικά από τον Δήμο που την χορήγησε, σε κάθε περίπτωση που παραβιασθούν οι όροι και οι προϋποθέσεις έκδοσης της .

3. Για να ισχύει μία χορηγηθείσα Δημοτική άδεια λειτουργίας μουσικής, πρέπει υποχρεωτικά να συνοδεύεται από την αντίστοιχη ισόχρονη και ταυτόσημη σε διάρκεια άδεια δημόσιας εκτέλεσης της μουσικής , που χορηγείται από την ΑΕΠΙ , διαφορετικά αν ο ενδιαφερόμενος και υπόχρεος του καταστήματος δεν προσκομίσει έγκαιρα και πριν την λήξη της την τελευταία, ανακαλείται υποχρεωτικά και η δημοτική άδεια περί λειτουργίας μουσικής στο κατάστημα αυτό (υπ' αρ. 57904/2007 εγκύκλιος Υπουργείου Εσωτερικών ) .

4. Προκειμένου περί κέντρων διασκεδάσεως και καταστημάτων που λειτουργούν κυρίως με καλλιτεχνικό μουσικό πρόγραμμα ( π.χ. με μουσικά όργανα , τραγουδιστές κ.λ.π. ), σε περίπτωση που δεν έχει προσκομισθεί από τον υπόχρεο επιχειρηματία στον Δήμο και η αντίστοιχη σε χρονική ισχύ και διάρκεια άδεια Δημόσιας εκτέλεσης μουσικής της ΑΕΠΙ ,τότε πάσχει στη νομιμότητα της , αυτή καθαυτή η άδεια ίδρυσης και λειτουργίας ως καταστήματος κέντρου διασκεδάσεως, και αποτελεί λόγο ανάκλησης της άδειας ίδρυσης και λειτουργίας ως κέντρου διασκεδάσεως , και σε περίπτωση που δεν συμμορφωθεί ο υπεύθυνος αυτού εντός δεκαημέρου προθεσμίας , ο Δήμος υποχρεωτικά και αυτεπάγγελτα ανακαλεί αυτήν .

5. Στις περιπτώσεις των λοιπών καταστημάτων υγειονομικού ενδιαφέροντος που έχουν λάβει από τον Δήμο α) άδεια ίδρυσης και λειτουργίας π.χ. εστιατορίου , καφετέριας , ταβέρνας κ.λ.π. και β) άδεια περί λειτουργίας μουσικής με μηχανικά μέσα εκτέλεσης αυτής εντός αυτού , τότε ακολουθείται η παρακάτω διαδικασία σε περίπτωση παράβασης ή παραβίασης της Δημοτικής άδειας μουσικής .

6. Ανακαλείται - αφαιρείται όχι μόνο η Δημοτική άδεια μουσικής , αλλά και η Δημοτική άδεια ίδρυσης και λειτουργίας του καταστήματος, όταν διαπιστωθούν και βεβαιωθούν μέσα στο ίδιο το έτος τρεις παραβάσεις σε βάρος των υπευθύνων του καταστήματος, οπότε επιβάλλεται το διοικητικό μέτρο της ανάκλησης και της άδειας λειτουργίας αυτού από 10 έως 60 ημέρες , σύμφωνα με τις ισχύουσες διατάξεις του Π.Δ. 180 / 79 όπως αυτό τροποποιήθηκε και ισχύει .

7. Σε όλες τις περιπτώσεις που τα αρμόδια όργανα του Δήμου πρόκειται να προβούν σε ανάκληση αδειών για διάφορες παραβάσεις ή παραβιάσεις αυτών , υποχρεωτικά θα καλείται με γραπτή πρόσκληση της αντίστοιχης υπηρεσίας ο επιχειρηματίας - υπεύθυνος του καταστήματος για να εκφράσει προφορικά ή και γραπτά τις απόψεις και τυχόν αντιρρήσεις του (δικαίωμα ακρόασης του πολίτη) ενώπιον των αρμοδίων οργάνων του Δήμου , προτού ληφθεί η οποιαδήποτε απόφαση. Η πρόσκληση αυτή θα γίνεται υποχρεωτικά με αποδεικτικό επίδοσης .

Άρθρο 32

Ο ρόλος των υγειονομικών υπηρεσιών στην λειτουργία μουσικής - μουσικών οργάνων

1. Ο έλεγχος της λειτουργίας της μουσικής και των μουσικών οργάνων στα καταστήματα υγειονομικού ενδιαφέροντος θεσπίστηκε με την υπ' αρ. ΥΔ Α5/3010/ 85 (ΦΕΚ 593 /τ.β. / 1985) όπως τροποποιήθηκε με τη Υ2 /οικ. 15438 / 10-10-2001 (ΦΕΚ 1346/ τ.β. / 2001) (Έγγραφο ΥΠΕΣΔΑ Αριθ. 28993/20-6-2007) για την προστασία της δημόσιας υγείας από θορύβους μουσικής των κέντρων διασκεδάσεως και των λοιπών καταστημάτων, προκειμένου να προστατεύσει τον πολίτη από το θόρυβο που σύμφωνα με τα ισχύοντα επιστημονικά δεδομένα αποτελεί την πιο σημαντική ενόχληση στη διάρκεια των ωρών ησυχίας και φυσικά στη διάρκεια του ύπνου .

2. Έτσι λοιπόν στη παραπάνω διάταξη τέθηκε:.

α. το όριο των 35 db στο υπνοδωμάτιο της κατοικίας ,

β. η έννοια της ηχομόνωσης (D 65 db)) σε περίπτωση επαφής κέντρων διασκεδάσεως με κατοικίες ,

γ. η έννοια του ανωτάτου επιτρεπτού θορύβου λειτουργίας εντός αίθουσας του κέντρου διασκεδάσεως στα 100 db για προστασία της ακοής των θαμώνων ,

δ . η έννοια του ανώτατου επιτρεπτού θορύβου λειτουργίας εντός της αίθουσας των λοιπών καταστημάτων με μουσική για δημιουργία ευχάριστης ατμόσφαιρας στα 80 db).

3. Η Υγειονομική Υπηρεσία σύμφωνα με την ισχύουσα νομοθεσία έχει την αρμοδιότητα της χορήγησης γνωμάτευσης για τη λειτουργία μουσικής είτε σε κέντρο διασκέδασης είτε σε λοιπό κατάστημα ύστερα από διαδικασία χομέτρησης .

4. Προκειμένου περί κέντρου διασκεδάσεως στη διαδικασία έκδοσης της άδειας λειτουργίας θα πρέπει στη διάρκεια του ελέγχου από την υγειονομική υπηρεσία να γίνει η διαδικασία της ηχομέτρησης προκειμένου να διαπιστωθεί ότι τι κατάστημα διαθέτει την απαιτούμενη ηχομόνωση και να συνταχθεί το Φύλλο Υγειονομικού Ελέγχου Θορύβου .

5. Στις περιπτώσεις όμως που θα δημιουργηθούν ή δημιουργούνται προβλήματα ηχορύπανσης που προκύπτουν από ειδικές συνθήκες, όπως ελαφρές κατασκευές, μεγάλα ανοίγματα παραθύρων ( τζαμαρίες)] τοποθεσία , γειτνιάσεις κ.λ.π. , θα γίνονται μετρήσεις από τις υγειονομικές αρχές .

7. Στα υπαίθρια λοιπά καταστήματα η γνωμάτευση χορηγείται ύστερα από ηχομέτρηση σύμφωνα με τη διαδικασία της ΥΔ Α5/3010/85 με χρήση της ηχητικής πηγής .

8. Πριν τη λήξη ισχύος της άδειας μουσικής - μουσικών οργάνων ο ενδιαφερόμενος θα πρέπει να υποβάλλει την προβλεπόμενη αίτηση καθώς και τα λοιπά δικαιολογητικά στο Δήμο , ο οποίος μετά τον έλεγχο τα μεταβιβάζει στην υγειονομική υπηρεσία μαζί με τα τυχόν παράπονα ή καταγγελίες που έχουν υποβληθεί από πολίτες ή φορείς ή έχουν διαπιστωθεί από την Δημοτική Αρχή καθώς και σχετικές μηνύσεις από τις Αστυνομικές Αρχές , ώστε να ληφθούν υπόψη από την υγειονομική υπηρεσία κατά τον έλεγχο του καταστήματος και τη θετική ή αρνητική γνωμάτευση για άδεια λειτουργίας μουσικής ή μουσικών οργάνων .

9. Σε κάθε περίπτωση για να χορηγηθεί η Δημοτική Άδεια Λειτουργίας Μουσικής ή μουσικών οργάνων, θα πρέπει να έχει προηγηθεί από τη Δημοτική Αρχή ο έλεγχος των χρήσεων γης ( π.χ. παραδοσιακοί οικισμοί , διατηρητέοι οικισμοί κ.λ.π.), όπως και των απαιτουμένων αποστάσεων στην περίπτωση Υπαιθρίου Κέντρου Διασκεδάσεως .

10. Σε περίπτωση τροποποίησης των όρων λειτουργίας όπως: α) η χρησιμοποίηση ενισχυτών μεγάλης ισχύος , ζωντανής μουσικής με μικροφωνικές εγκαταστάσεις σε λοιπά καταστήματα, β) η λειτουργία λοιπών καταστημάτων ως κέντρων διασκεδάσεως σε περιοχές όπου από τις χρήσεις γης απαγορεύεται η ίδρυση και λειτουργία αυτών και φυσικά υπόκεινται στους περιορισμούς των ωρών ησυχίας και γ) η μετατροπή λοιπών καταστημάτων σε κέντρα διασκέδασης π.χ. μικροφωνικές εγκαταστάσεις, ενισχυτές και ηχεία, πίστα χορού κ.λ.π. , υπάρχει ουσιώδης τροποποίηση των όρων ίδρυσης και λειτουργίας του εν λόγω καταστήματος, διενεργείται έλεγχος από την Υγειονομική Υπηρεσία η οποία και εισηγείται για την προσωρινή ή την οριστική ανάκληση της άδειας (άρθρο 17 της Υ1γ/96967/8-10-2012 Υ.Δ.) και ο Δήμος προβαίνει στις ανάλογες ενέργειες .

Άρθρο 33

Κυρώσεις-Πρόστιμα

Όλοι οι όροι που αναγράφονται πάνω στην εκάστοτε χορηγούμενη από τον Δήμο άδεια μουσικής , τελούν υπό την αίρεση της τήρησης αυτών από τον επιχειρηματία χρήστη της μουσικής, διαφορετικά κάθε παραβίαση αυτών αποτελεί λόγο ανάκλησης της , επιβολής διοικητικών και ποινικών κυρώσεων κατά των παραβατών σύμφωνα με τις κείμενες διατάξεις των νόμων .

Σ' εφαρμογή της παρ. 3, του άρθρου 79 , του Ν. 3463/2006, με τον παρόντα κανονισμό θεσπίζονται και επιβάλλονται διοικητικά πρόστιμα κατά των παραβατών εκείνων που δεν τηρούν τους όρους έκδοσης , ισχύος και λειτουργίας των αδειών μουσικής που ο Δήμος τους χορήγησε, όσο και κατ' εκείνων των επιχειρηματιών - υπευθύνων που χωρίς καν άδεια του Δήμου θα εκτελούν - χρησιμοποιούν μουσική εντός των καταστημάτων τους, πράξεις και παραβάσεις που θα διαπιστώνονται από τα αρμόδια ελεγκτικά όργανα , και ειδικότερα τα εξής .

Α). Για την λειτουργία καταστήματος χωρίς άδεια μουσικής: 
1η παράβαση πρόστιμο 200,00 € 
2η παράβαση πρόστιμο 500,00 €

3η παράβαση πρόστιμο 1000, 00 και προσωρινή αφαίρεση της άδειας ίδρυσης και λειτουργίας για χρονικό διάστημα από 10- 60 ημέρες, σύμφωνα με το Π.Δ. 180/79.

Β). Μη τήρηση ωραρίου λειτουργίας των επιχειρήσεων, των ωρών κοινής ησυχίας καθώς και του μέγιστου ορίου επιτρεπόμενης ηχητικής στάθμης λειτουργίας μουσικής.

1η παράβαση πρόστιμο 500,00 €
 2η παράβαση πρόστιμο 1000,00 €

3η παράβαση πρόστιμο 1.500,00 € και προσωρινή αφαίρεση της άδειας λειτουργίας μουσικής για χρονικό διάστημα 30 ημερών

4η παράβαση πρόστιμο 2.000,00 € και οριστική ανάκληση της άδειας μουσικής 
Τα ανωτέρω διοικητικά πρόστιμα θα επιβάλλονται με απόφαση Δημάρχου ή του αρμόδιου

Αντιδημάρχου της Οικονομικής Υπηρεσίας του Δήμου

Άρθρο 34

Ισχύουσα νομοθεσία αποφάσεις και διατάξεις

Η παρούσα Κανονιστική Απόφαση (κανονισμός και διάταξη), που αφορά τους όρους και τις

προϋποθέσεις έκδοσης - χορήγησης και ανάκλησης των Δημοτικών Αδειών Περί Λειτουργίας

Μουσικής (είτε με μηχανικά μέσα, είτε με μουσικά όργανα, έλαβε υπόψη της και βασίστηκε στις πιο

κάτω διατάξεις της κείμενης νομοθεσίας και ειδικότερα στις εξής .

1. Στα άρθρα 75 ( παρ. 2 , περ. 13, 15, 16 και 18), 76 παρ. 1 , 79 και 80 παρ. 4 και επόμ. του Ν 3463/2006 «Κώδικα Δήμων και Κοινοτήτων» ΦΕΚ 114 / τ. Α /2006 .

2. Στα άρθρα 73 και 83 του Ν. 3852 / 2010 (Καλλικράτης)

3. Στα άρθρα 1 , 3 , 14 , 18 παρ. 1β , 32 , 55 , 56 , 63 παρ. 1 και 2 και 66 , του Ν 2121/93 «περί προστασίας της πνευματικής ιδιοκτησίας».

4. Στο άρθρο 22 του ν. 3563/2007 όπως και στα άρθρα 6 και 21 του ν. 2690 / 99 .

5. Στο Π.Δ. 180/79 «περί όρων λειτουργίας καταστημάτων οινοπνευματωδών ποτών και κέντρων διασκεδάσεως» , όπως αυτό τροποποιήθηκε και συμπληρώθηκε με τα Π.Δ. 231/1989, 457/1990, 282/1998, 257/2001 και 264/2003 , όπως και στο Π.Δ. 1180 / 8-10-1981

6. Στην υπ' αρ. 57904/2007 Ερμηνευτική Εγκύκλιο του Υπουργείου Εσωτερικών Αποκέντρωσης και Ηλεκτρονικής Διακυβέρνησης .

7. Στην υπ' αρ. 10551 ΚΥΑ/26 Φεβρουαρίου 2007 ΦΕΚ 246 / τ. Β/2007, που αναφέρεται στην απλούστευση της διαδικασίας έκδοσης άδειας ίδρυσης και λειτουργίας καταστήματος υγειονομικού ενδιαφέροντος, καθώς και καταστήματος υγειονομικού ενδιαφέροντος θαλασσοπλοούντων πλοίων.

8. Στις υπ' αρ. 7617/1996 , 60153/1996 , και 51 / 2006 Εγκύκλιες του ΥΠΕΣΔΑΑ. .

9. Στην υπ' αρ. 3 Διάταξη του Αρχηγού της Ελληνικής Αστυνομίας «περί μέτρων για την τήρηση της κοινής ησυχίας»

10.  Την ΚΥΑ ΔΙΑΔΠ/Φ.Α.3.1/21220/1-11-2011 (Φεκ 2496/4-11-2012 Τ. β)

11. Στη Α5/3010/1985, όπως τρ/κε και ισχύει και στην Υ1γ/Γ.Π./96967/8-10-2012 Υγειονομικές Διατάξεις

12. Στην υπ' αρ. 501 / 2000 Γνωμοδότηση του Νομικού Συμβουλίου του Κράτους .

13. Το Π.Δ. 85 / 1991 [ ΦΕΚ 1346 / τ. β. / 1991 '' Περί προστασίας των εργαζομένων από τους κινδύνους που διατρέχουν λόγω της έκθεσής τους στο θόρυβο ''.

Άρθρο 35

Μεταβατικές διατάξεις

Οι Δημοτικές Διοικητικές άδειας Μουσικής - Μουσικών οργάνων που έχουν χορηγηθεί από τον Δήμο μας και βρίσκονται σε ισχύ θα πρέπει να εναρμονιστούν με τους όρους και προϋποθέσεις της παρούσας τοπικής κανονιστικής απόφασης

Άρθρο 36

Έναρξη ισχύος

Η ισχύ της παρούσας αρχίζει από την δημοσίευσή της

Η απόφαση αυτή έλαβε αριθμό 15/2014
Αφού συντάχθηκε το πρακτικό αυτό υπογράφεται από τους παρόντες:

        Ο ΠΡΟΕΔΡΟΣ            Η ΓΡΑΜΜΑΤΕΑΣ              ΤΑ ΜΕΛΗ

                                                                                Ακολουθούν υπογραφές

                                          Ακριβές αντίγραφο 

                                           Ο ΠΡΟΕΔΡΟΣ                                                      

                                        ΚΑΤΑΓΗΣ ΚΩΝ/ΝΟΣ         
